title: Marantz

text: Marantz alkoi erillislaitteiden ohella yhdistää vahvistimia ja radiovastaanottimia viritinvahvistimiksi, joiden tunnuspiirteitä olivat radioasemien virittämistä helpottavat oskilloskooppi ja vaakasuora ”Gyro Touch” -vauhtipyörä. Menestysmallistoksi muodostui Marantz 2200 -sarja, jonka vaihtoehdot ulottuivat 2 × 10 watin vahvistimista aina 2 × 70 wattiin. Marantz alkoi kehittää myös kaiuttimia kilpailemaan erityisesti JBL:n suosittuja malleja vastaan. Marantz kehitti myös tangentiaalisella äänivarrella varustettuja levysoittimia, joista ei kuitenkaan saatu tarpeeksi luotettavasti toimivia. Niistä luovuttiin jo 1970, mutta seuraavaksi Superscope halusi Marantz-merkin alle kehitettävän avokelanauhureita.


title: Marantz

text:
Vuonna 1980 Superscope myi Marantzin Philipsille lukuun ottamatta Pohjois-Amerikan toimintoja, jotka jäivät Superscopelle. Philips kehitti yhdessä Sonyn kanssa CD-levyä, ja kaupan ansiosta, minkä ansiosta Marantz sai hyvät kontaktit digitaalisen äänentoiston huippututkimukseen maailmassa. Philipsin ensimmäinen CD-soitin julkaistiin 1982 Marantz-merkin alla mallinimellä CD-63. Vuonna 1978 Pioneerilta siirtynyt Ken Ishiwata otti Marantzin tuotekehityksen johtoonsa 35 vuoden ajaksi. Marantzin huippumalleja alettiin nimittää Ken Ishiwatan nimikirjaimin "KI Signature" -laitteiksi.
Superscope ei onnistunut 1980-luvulla pitämään Marantz-merkkiä kehityksen tasalla Pohjois-Amerikassa vaan joutui valmistamaan sillä merkillä halpoja ”räkkistereoita”. Vuonna 1987 se myi Marantz-merkin Pohjois-Amerikan oikeudet chicagolaiselle Dynascan-yhtiölle, mutta sekään ei saanut merkkiä uuteen lentoon vaan myi Pohjois-Amerikan Marantz-oikeudet 1990 Philipsille. Näin Marantz-mallistosta tuli taas maailmanlaajuisesti yhtenäinen.


title: Marantz

text: Philips kehitti Pioneerin kanssa Laserdisc-kuvalevyn, minkä ansiosta kotiteatteritrendi alkoi voimistua ja Marantz-merkillä ryhdyttiin kehittämään ja valmistamaan kotiteatterivahvistimia, videoprojektoreja ja maailman ensimmäisiin kuuluvia litteänäyttöisiä tv-vastaanottimia plasmanäyttötekniikalla. Vuonna 1999 Philips ja Sony julkaisivat yhdessä kehittämänsä Super Audio CD -tekniikan, ja Marantz-merkillä kehitettiin SACD-levyille sopivia soittimia.


title: Marantz

text: Vuonna 2001 Philipsin tytäryhtiönä toiminut Marantz Japan osti Marantz-merkin oikeudet itselleen Philipsiltä. Seuraavana vuonna Marantz Japanin ja japanilaisen Denonin yhteiseksi omistajaksi tuli kansainvälisen sijoittajaryhmän perustama holdingyhtiö D & M Holdings, nykyiseltä nimeltään D+M Group, joka omistaa nykyisin Marantzin ohella audiolaitemerkit Denon, Heos ja Boston Acoustics. Philips oli osaomistajana D+M:ssä vuoteen 2008 asti. D+M omisti jonkin aikaa myös high-end-audiomerkin McIntosh Laboratories, mutta myi sen italialaiselle Fine Sounds sPa:lle 2012.


title: Antti Nivala

text: Antti Nivala (s. Seinäjoki) on M-Files Oy:n perustaja ja teknologiajohtaja, hallituksen jäsen ja arvostettu ohjelmistoalan kehittäjä. Hän on luotsannut M-Filesin pienestä IT-yrityksestä menestyneeksi kansainväliseksi konserniksi.


title: Antti Nivala

text: Ollessaan alakouluikäinen Antti Nivala halusi pelata tietokonepelejä. Hänen insinööri-isänsä hankki hänelle Commodore 64 –tietokoneen, mutta koska sen kasettiasema oli rikki, sillä ei voinut pelata. Isänsä innostamana Nivala alkoi opetella ohjelmointia ja teki esimerkiksi lemmikkigerbiileistään sukutietokannan ja sähköisen arkiston perheensä äänilevyistä.


title: Antti Nivala

text: Yläasteella ollessaan Nivala teki ensimmäisen tuotantokäyttöön päätyneen ohjelmistonsa. Hänen Basicilla tekemäänsä kirjanpito-ohjelma korvasi kansio kirjahyllyssä ja sitä käytettiin hänen isänsä insinööri- ja arkkitehtitoimistossa.


title: Antti Nivala

text: Lukiolaisena Nivala suunnitteli isänsä suunnittelutoimistolle M-Color-nimisen väritulostusohjelman. Ohjelman avulla yrityksen suunnittelemia asema- ja yleiskaavoja voitiin paremmin tulostaa AutoCADilla, kun muuten sen ajan piirustukset jouduttiin värittämään puuväreillä. Ohjelmasta julkaistiin koemielessä mainos amerikkalaisessa CAD-lehdessä. Mainoksen ansiosta ohjelmaa myytiin yli miljoonalla eurolla jo ennen kuin Nivala oli valmistunut diplomi-insinööriksi. Ohjelmaa käyttäjien joukossa oli muun muassa Manhattanin pilvenpiirtäjien suunnittelijoita.


title: Antti Nivala

text: Nivala valmistui diplomi-insinööriksi Tampereen teknillisestä korkeakoulusta. Hän opiskeli ohjelmistotekniikka vuosina 1997–2000.


title: Antti Nivala

text: Syksyllä 2000 Nivalan isän suunnittelutoimisto eriytettiin omaksi yhtiökseen ja nimen Motive Systems ottanut vanha yritys alkoi kehittää niche-tuotteensa sijaan jotakin laaja-alaisempaa. Vuonna 2002 Nivalan ideasta alkoi kehittyä dokumenttienhallintaohjelmisto nimeltä M-Files. M-Colorin tulorahoituksella voitiin kattaa sen tuotekehitys neljän hengen tiimillä noin kolmen vuoden ajan ja M-Filesin ensimmäinen versio saatiin markkinoille vuonna 2005.


title: Antti Nivala

text: M-Filesin alkutaipaleella Nivala vastasi niin yrityksen markkinoinnista kuin talous- ja henkilöstöjohtamisestakin. M-Filesin toimitusjohtajana hän toimi vuosina 2005–2012. Vuonna 2013 hän halusi siirtyä teknologiajohtajaksi ja keskittyä tuotekehitykseen.


title: Neosalvarsaani

text: Neosalvarsaani on synteettinen arseenipohjainen orgaaninen yhdiste, jota on käytetty kemoterapiassa. Vuonna 1912 se korvasi tehokkaana kuppalääkkeenä myrkyllisemmän ja heikommin veteen liukenevan salvarsaanin. Koska kummallakin kuitenkin oli arseenipitoisuutensa takia merkittävä sivuvaikutusten riski, niitä lakattiin käyttämästä tähän tarkoitukseen penisilliinin tultua markkinoille 1940-luvulla.


title: Neosalvarsaani

text: Sekä salvarsaanin että neosalvarsaanin kehitti Paul Ehrlichin laboratorio Frankfurtissa, Saksassa. Niiden keksimiseen johti tutkimus, jossa pyrittiin järjestelmällisillä kemiallisilla muokkauksilla optimoimaan lyijy-yhdisteen biokemiallinen vaikutus. Nykyään tämä toimintamalli on perustana farmakologiselle tutkimukselle. Salvarsaani ja neosalvarsaani ovat aihiolääkkeitä, mikä tarkoittaa, että ne muuntuvat vaikuttaviksi lääkeaineiksi aineenvaihdunnassa.


title: Mittayksikön etuliite

text: Mittayksikön etuliite on etuliite eli prefiksi, jotka lisätään mittayksikön nimen eteen, kun siitä muodostetaan jokin sen monikertaa tai murto-osaa tarkoittava kerrannaisyksikkö. Kaikki nykyisin käytössä olevat etuliitteet, eräitä tietotekniikassa käytettyjä lukuun ottamatta, ovat kymmenjärjestelmän mukaisia eli dekadisia, mutta aikoinaan on käytetty myös etuliitteitä, jotka tarkoittivat kaksinkertaista yksikköä tai perusyksikön puolikasta.


title: Mittayksikön etuliite

text: Kullakin etuliitteellä on myös yksikäsitteinen tunnus, joka lisätään yksikön tunnuksen eteen. Esimerkiksi etuliite "kilo-" voidaan lisätä sanan "metri" eteen, jolloin se ilmaisee tuhatkertaista pituutta, toisin sanoen kilometri on tuhat metriä. Vastaavasti etuliite "milli-" ilmaisee tuhannesosaa, toisin sanoen millimetri on tuhannesosa metriä.


title: Mittayksikön etuliite

text: Kymmenjärjestelmän mukaiset etuliitteet ovat kuuluneet oleellisena osana metrijärjestelmään siitä saakka, kun se Ranskassa 1790-luvulla otettiin käyttöön. Nykyisinkin käytetyistä etuliitteistä kuusi on peräisin siltä ajalta. Myöhemmin on metrijärjestelmän pohjalta kehitetty kansainvälinen yksikköjärjestelmä (SI), jossa on yksiköitä monille sellaisillekin suureille, joille alkuperäisessä metrijärjestelmässä ei ollut. Suuria kerrannaisia ja pieniä murto-osia varten siihen on myös lisätty uusia etuliitteitä, jotka Kansainvälinen paino- ja mittatoimisto (BIPM) on vahvistanut vuosien 1960 ja 1991 välisenä aikana. Vuodesta 2009 lähtien ne kuuluvat osana kansainväliseen suurejärjestelmään.


title: Mittayksikön etuliite

text: SI-järjestelmässä on nykyisin käytössä seuraavat 20 BIPM:n hyväksymää etuliitettä.


title: Mittayksikön etuliite

text: Metrijärjestelmä otettiin käyttöön ensin Ranskassa vuonna 1795. Siihen alun perin kuuluneista etuliitteistä kuusi hyväksyttiin 11. yleisessä paino- ja mittakonferenssissa (CGPM) vuonna 1960 myös SI-järjestelmään, kun taas etuliitteet myria (10) sekä double (2) ja demi (0,5) hylättiin. Etuliitteet mikro ja mega oli otettu käyttöön jo vuonna 1874 British Association for the Advancement of Science -järjestön (BAAS) suosituksesta, mutta CGPM vahvisti ne vasta vuonna 1960. Megaa suurempia ja mikroa pienempiä kerrannaisyksiköitä tarkoittavat etuliitteet ovat tulleet käyttöön vasta CGPM:n päätösten myötä.


title: Mittayksikön etuliite

text: Muutamien etuliitteiden kirjoitusasu vaihtelee jonkin verran eri kielissä. Niinpä desi, deka ja hehto ovat ranskaksi déci, déca ja hécto, englanniksi muutoin samoin paitsi että aksenttimerkit jätetään pois. Myös sanaan mega kuuluu ranskan kielessä aksenttimerkki: méga. Etuliitteet mikro ja piko kirjoitetaan useimmissa kielissä micro ja pico.


title: Mittayksikön etuliite

text: Jokaisella etuliitteellä on myös tunnus, joka merkitään mittayksikön tunnuksen eteen. Esimerkiksi "kilo" -etuliitteen tunnus on on "k", ja niinpä merkinnät 'km", "kg" ja kW" tarkoittavat kilometriä, kilogrammaa ja kilowattia.


title: Mittayksikön etuliite

text: Metrijärjestelmän alkuperäiset etuliitteet perustuvat kreikan ja latinan lukusanoihin. Kerrannaisia tarkoittavat etuliitteet deka, hehto ja kilo johtuvat kreikan lukusanoista δέκα (deka), ἑκατόν (hekaton) ja χίλιοι (kilioi), jotka tarkoittavat lukuja 10, 100 ja 1000. Samoin nyttemmin käytöstä poistettu etuliite myria johtui kreikan lukusanasta μύριας (myrias, myriadi), joka tarkoittaa lukua 10 000. Murto-osia tarkoittavat etuliitteet desi, sentti (centi) ja milli johtuvat vastaavista latinan lukusanoista "decem" (10), "centum" (100) ja "mille" (1000).


title: Mittayksikön etuliite

text: Uudemmat etuliitteet on muodostettu hieman muuntaen seuraavista eri kielten sanoista:


title: Mittayksikön etuliite

text: Etuliitteitä ei saa yhdistää. Tämä koskee myös massan yksiköitä. Koska massan perusyksikön nimi kilogramma sisältää jo etuliitteen kilo, muodostetaan kerrannaisyksiköt ikään kuin kilogramman tuhannesosa eli gramma olisi perusyksikkö. Niinpä esimerkiksi kilogramman miljoonasosa ei ole "mikrokilogramma" (µkg) vaan milligramma (mg).


title: Mittayksikön etuliite

text: Kun on kerrottava tai jaettava keskenään suureita, joista kummassakin on mukana etuliite, se käy helpoimmin korvaamalla aluksi etuliitteet vastaavilla kertoimilla, jolloin laskutoimituksen jälkeen voidaan valita sopiva etuliite. Niinpä esimerkiksi 5 mV · mA =  5·10 V · 5·10 A = 25·10 W = 25 µW.


title: Mittayksikön etuliite

text: Yleensä suositellaan käytettäväksi etuliitteitä, jotka vastaavat tuhannen potensseja. Esimerkiksi yksiköitä dekametri (dam) ja hehtometri (hm) ei juuri käytetäkään, vaan niiden sijasta puhutaan kymmenistä ja sadoista metreistä. Senttimetri (cm) on kuitenkin aivan yleisessä käytössä. Joissakin nykyaikaisissa rakennusstandardeissa se kuitenkin suositellaan korvattavaksi millimetrillä, koska "senttimetrien käyttö johtaa desimaalipilkun ylenmääräiseen käyttöön ja sekaannukseen.


title: Mittayksikön etuliite

text: Kun mittayksikkö korotetaan potenssiin, esimerkiksi pinta-alan ja tilavuuden yksiköitä muodostettaessa, etuliite katsotaan kuuluvaksi yksikköön ja potenssiin korotus koskee myös sitä. Niinpä esimerkiksi


title: Mittayksikön etuliite

text: Muutamia etuliitteitä käytetään puhekielessä vakiintuneesti myös eräiden niiden avulla muodostettujen yksiköiden nimien lyhennettyinä muotoina. Esimerkiksi kilogramma sanotaan usein lyhyesti kiloksi, senttimetriä sentiksi ja millimetriä milliksi.Mittayksiköiden etuliitteitä on käytetty metrijärjestelmän alkuajoista 1790-luvulta saakka, kauan ennen kuin SI-järjestelmä vuonna 1960 otettiin käyttöön. Paitsi SI-yksiköistä, on samoilla etuliitteillä aikoinaan muodostettu kerrannaisyksiköitä myös CGS-järjestelmän yksiköistä, esimerkiksi millidyne ja milligauss. Myös teknisessä mittajärjestelmässä niitä käytettiin, esimerkiksi voimayksikössä kilopondi. Toisinaan niitä liitetään kokonaan metrijärjestelmään perustumattomiinkin yksikköihin.


title: Mittayksikön etuliite

text: Eri yhteyksissä käytettävät etuliitteet valitaan yleensä sen mukaan, mikä parhaiten vastaa kulloinkin käytännössä esiintyvien suureiden suuruusluokkaa.


title: Mittayksikön etuliite

text: Kilogramma, gramma, milligramma ovat aivan yleisessä käytössä, samoin tieteellisissä yhteyksissä myös mikrogramma ja sitä pienemmätkin yksiköt. Sitä vastoin megagrammaa tai sitä suurempia kuten giga- tai teragrammaa ei juuri käytetä. Tuhannella kilogrammalla on erityisnimi tonni, josta myös muodostetaan etuliitteiden avulla kerrannaisia kuten kilotonni ja megatonni. Näiden ohella käytetään hyvin suurten ja hyvin pienten massojen yhteydessä myös tieteellistä merkintätapaa, esimerkiksi 10 kg (miljardi kilogrammaa eli yksi megatonni) tai 10 kg (biljoonasosa kilogrammaa eli yksi nanogramma). Poikkeuksena ovat saastepäästöt, joiden yksikkönä käytetään usein teragrammaa vuotta kohti (Tg/a). Vaikka päästöt koostuvat yleensä erilaisista kemiallisista yhdisteitä, niiden määrä ilmoitetaan usein vain yhden niissä esiintyvän alkuaineen mukaan, esimerkiksi Tg C/a tai Tg N/a.


title: Mittayksikön etuliite

text: Kuutiodesimetrillä on erityisnimi litra. Litran ohella millilitra, mikrolitra ja sitä pienemmät ovat yleisiä. Myös senttilitraa, toisinaan desilitraakin käytetään varsinkin pakattujen tuotteiden tilavuusyksikkönä, vaikka niissä olevat etuliitteet vastaavat kymmenen potenssia, joka ei ole kolmella jaollinen.


title: Mittayksikön etuliite

text: Kilolitraa ja sitä suurempia litran kerrannaisia ei juuri käytetä, vaan niiden sijasta käytetään yleensä kuutiometriä tai hyvin suurten tilavuuksien tapauksessa kuutiokilometriä.


title: Mittayksikön etuliite

text: Yleisessä käytössä ovat kilometri, metri, senttimetri, millimetri ja sitä pienemmät yksiköt. Desimetri on sen sijaan harvoin käytössä.


title: Mittayksikön etuliite

text: Aikaisemmin mikrometristä käytettiin usein nimeä mikroni, jota kuitenkaan ei ole hyväksytty SI-järjestelmään. Joillakin aloilla kuten kemiassa on ainakin aikaisemmin käytetty nanometrin sijasta yksikköä Ångström, joka on 0,1 nanometriä eli 10 metriä. Hiukkasfysiikassa femtometristä käytetään usein nimitystä fermi.


title: Mittayksikön etuliite

text: Megametriä ja sitä suurempia kerrannaisyksiköitä ei juuri käytetä. Tähtitieteessä etäisyyksille käytetään yleensä eräitä metrijärjestelmään kuulumattomia yksiköitä, joita ovat tähtitieteellinen yksikkö, valovuosi ja parsek. Näistä tähtitieteellinen yksikkö mainitaan SI-standardissakin hyväksyttynä, joskin SI-järjestelmään kuulumattomana yksikkönä.


title: Mittayksikön etuliite

text: Sekunnin murto-osat kuten millisekunti, mikrosekunti ja sitä pienemmät ovat yleisessä käytössä. Myös kilosekunti ja megasekunti esiintyvät joissakin yhteyksissä, vaikka tavallisimmin niiden sijasta käytetään minuuttia, tuntia ja muita tavallisia yksiköitä. Joissakin tieteellisissä yhteyksissä pitkätkin aikavälit ilmaistaan sekunteina käyttämällä tieteellistä merkintätapaa.


title: Mittayksikön etuliite

text: Yhdysvalloissa National Institue of Standards and Technology (NIST) ei suosittele etuliitteiden käyttöä aika yksiköiden minuutti (min), tunti (h) tai vuorokausi (d) eikä myöskään kulmayksiöiden aste (°), kulmaminuutti (′) ja kulmasekunti (″) yhteydessä. Myöskään Suomessa voimassa olevan mittayksiköistä annetun asetuksen mukaan näiden yksiköiden kanssa ei etuliitteitä pidä käyttää. Tähtitieteessä mitataan kuitenkin hyvin pieniä kulmia usein millikaarisekunteina (mas) ja mikrokaarisekunteina (µas), minkä käytännön BIPM on hyväksynyt.


title: Mittayksikön etuliite

text: Eri tahot ovat myös esittäneet virallisesti toisistaan poikkeavia käsityksiä myös siitä, voidaanko celsiusasteen yhteydessä käyttää etuliitteitä. NIST hyväksyy niiden käytön ja pitää esimerkiksi merkintää 12 m°C () täysin hyväksyttävänä. Käytännössä etuliitteet esiintyvät paljon useammin kelvinin kuin celsiusasteen yhteydessä ilmaistaessa erittäin korkeita tai erittäin matalia absoluuttisia lämpötiloja taikka erittäin suuria tai erittäin pieniä lämpötilaeroja. Esimerkiksi tähtien sisustojen lämpötilat voidaan ilmoittaa megakelvineinä (MK), ja molekulaarinen jäähdytys saatetaan ilmoittaa millikelvineinä (mK).


title: Mittayksikön etuliite

text: SI-järjestelmän energian yksikkö on joule, jonka kerrannaiset ja jako-osat muodostetaan aivan samoin kuin muidenkin SI-yksiköiden.


title: Mittayksikön etuliite

text: Vanhastaan on eräissä yhteyksissä kuitenkin ollut käytössä myös SI-järjestelmään kuulumaton yksikkö kalori, jonka osalta etuliitteiden käytössä on vallinnut sekaannusta ja epäjohdonmukaisuutta. Vaikka kalori alkujaan tarkoittaa lämpömäärää, joka nostaa yhden vesigramman lämpötilaa yhden celsiusasteen verran, sanotaan varsinkin ravinto-opissa tuhatkertaista yksikköä eli kilokaloria usein lyhyesti kaloriksi. Näiden erottamiseksi toisistaan on käytetty myös termejä grammakalori ja kilogrammakalori tai pieni kalori ja suuri kalori, jolloin kilogrammakalori eli suuri kalori on tuhat grammakaloria eli pientä kaloria. Etuliitteitä käytetään usein grammakalorin mutta ei kilogrammakalorin yhteydessä, esimerkiksi 1 kcal = 1000 cal = 1 Cal.


title: Mittayksikön etuliite

text: Etuliitteitä käytetään myös eräiden kokonaan metrijärjestelmään liittymättömien yksiköiden yhteydessä. Esimerkiksi äänen voimakkuudelle yksikköä desibeli. Myös tietotekniikassa on paljon käytetty samoja etuliitteitä kuin SI-järjestelmässä, mutta usein poikkeavassa merkityksessä (katso jäljempänä osio #Binääriset etuliitteet).


title: Mittayksikön etuliite

text: Atomifysiikassa käytetään yleisesti massan yksikkönä atomimassayksikköä eli daltonia ja energian yksikkönä elektronivolttia. Näiden yhteydessä käytetään usein myös etuliitteitä ja niiden avulla muodostettuja yksiköitä kuten megaelektronivoltti, minkä Suomessa voimassa oleva asetuskin hyväksyy.


title: Mittayksikön etuliite

text: On olemassa myös joukko yksiköitä, joita käytetään vain tietyillä erikoisaloilla. Sellaisia ovat esimerkiksi jalokivien massan yksikkö karaatti, langan pituusmassan yksikkö tex, optisen taittokyvyn yksikkö dioptria ja ydintekniikassa käytetty vaikutusalan yksikkö barni. Näiden yhteydessä voidaan Suomessa voimassa olevan asetuksen mukaan käyttää SI-järjestelmän etuliitteitä, esimerkiksi meripeninkulman tai nopeusyksikkö solmun yhteydessä sen sijaan ei. Maa- ja metsätaloudessa käytetyn pinta-alayksikön aari kerrannaisista on käytössä vain hehtaari, jonka nimessä etuliite "hehto-" on lyhentynyt muotoon "heht-".


title: Mittayksikön etuliite

text: Brittiläisen järjestelmän yksiköiden yhteydessä ei etuliitteitä juuri käytetä paitsi joissakin erikoistilanteissa. Myöskään rahayksiköiden nimiin niitä ei pitäisi liittää.


title: Mittayksikön etuliite

text: Muutamat metrijärjestelmään alun perin kuuluneet etuliitteet ovat jääneet pois käytöstä eikä niitä käytetä enää SI-järjestelmässä.


title: Mittayksikön etuliite

text: Ennen on etuliitteitä usein yhdistetty ja näin muodostettu yksiköitä kuten "mikromillimetri" eli "millimikroni" (nykyinen nanometri), "mikromikrofaradi" (nykyisin pikofaradi), "kilomegatonni" (nykyisin gigatonni) ja "hehtokilometri" (100 kilometriä). SI-järjestelmässä tällaisia ei enää hyväksytä.


title: Mittayksikön etuliite

text: Vanhentunut etuliitteiden yhdistelmä on myös "desimilli" (10, joka lyhennettiin muotoon "dimi-". ja joka oli Ranskassa virallisestikin käytössä vuoteen 1961 saakka.


title: Mittayksikön etuliite

text: Vuonna 2010 UC Davisin opiskelija Austin Sendek ehdotti, että SI-järjestelmään lisättäisiin uusi etuliite "hella", jonka merkitys olisi 10.. Ehdotus sai Facebookissa 60 000 kannattajaa ja merkittävästi huomiota osakseen julkisuudessa. Yksiköiden neuvotteleva komitea otti esityksen käsittelyynsä, mutta hylkäsi sen. Etuliite on kuitenkin tullut käyttöön joillakin verkosivuilla, kuten Google Calculatorissa ja Wolfram Alphassa.


title: Mittayksikön etuliite

text: Hella on pohjoiskalifornialainen slangisana, joka merkitsee "erittäin" tai "paljon". Sana on todennäköisesti syntynyt lyhentymänä vanhemmasta slangisanasta "helluva", jonka johtuu sanoista "hell of a" ja siten helvettiä tarkoittavasta englannin kielen sanasta "hell" ja on siten verrattavissa suomessakin käytettyihin alatyylisiin ilmaisuihin "helvetin paljon" tai "helvetin suuri".


title: Mittayksikön etuliite

text: Kaksi suurinta kerrannaista tarkoittavaa etuliitettä ovat tsetta (Z, 10) ja jotta (Y, 10). Kun näiden tunnukset ovat latinalaisten aakkosten kaksi viimeistä kirjainta käänteisessä aakkosjärjestyksessä, Brian C. Lacki ehdotti vuonna 2015, että vastaavasti kolme edellistä kirjainta, X, W ja V otettaisiin käyttöön etuliitteiden tunnuksina vastaamaan kertoimia 10, 10 ja 10.


title: Mittayksikön etuliite

text: Eräillä tietotekniikan aloilla on tullut tavaksi käyttää ei-dekadisia kerrannaisyksiköitä, jotka perustuvat luvun 1024 potensseihin. Esimerkiksi kilotavulla tarkoitetaan usein 1024 (=2) tavua, megatavulla 1 048 576 (=1024 = 2) tavua ja gigatavulla 1 073 741 824 (=1024=2) tavua. Muutamat teollisuuden järjestöt kuten JEDEC ovat vahvistaneet tämän käytännön, vaikka se selvästi poikkeaa samojen etuliitteiden käytöstä SI-järjestelmässä. Sekaannuksen välttämiseksi International Electrotechnical Comission on vahvistanut uudet binääriset etuliitteet, joita tulisi käyttää SI-etuliitteiden sijasta, kun on kysymys luvun 1024 potensseista. Näitä ovat:


title: HMS Sandwich (1759)

text: HMS Sandwich oli Britannian kuninkaallisen laivaston vuonna 1759 vesillelaskettu Sandwich-luokan 90-tykkinen toisen luokan linjalaiva.


title: HMS Sandwich (1759)

text: Alus tilattiin 22. marraskuuta 1755 Chathamin telakalta, missä rakennustöistä vastasi John Lock. Sen köli laskettiin 14. huhtikuuta 1756, ja se laskettiin vesille 15. huhtikuuta 1759. Alus valmistui 28. toukokuuta. Sen valmistuskustannukset olivat 54 770 puntaa 17 shillinkiä ja 4 pennyä sisältäen varustamisen.


title: HMS Sandwich (1759)

text: Alus otettiin palvelukseen huhtikuussa 1759 läntiseen laivueeseen päällikkönään Henry Speke. Heinäkuussa Richard Norburystä tuli aluksen päällikkö, ja aluksesta tehtiin kontra-amiraali Francis Gearyn lippulaiva. Alus liitettiin Hawken laivastoon 20. marraskuuta mennessä. Alus osallistui seuraavana vuonna Quiberonin retkeen. Se kuului keväällä ja kesällä 1760 Boscawenin osastoon. Alus oli mukana Belleislen operaatioissa 6. huhtikuuta - 8. kesäkuuta 1761. Alus osallistui Basque Roadsin sulkuun vuonna 1762, ja se poistettiin palveluksesta vuonna 1763.


title: HMS Sandwich (1759)

text: Alus osallistui vuonna 1780 Cabo de São Vicenten taisteluun amiraali Sir George Rodneyn lippulaivana. Alus muutettiin vielä samana vuonna uivaksi patteriksi, ja vuodesta 1790 alkaen se oli satamapalveluksessa. Alus romutettiin vuonna 1810.


title: Jalkatennis

text: Jalkatennis on Tšekkoslovakiassa 1920-luvun kehitetty pallopeli, jossa verkon erottamat pelaajat tai joukkueet potkivat palloa verkon puolelta toiselle.


title: HMS Blenheim (1761)

text: HMS Blenheim oli Britannian kuninkaallisen laivaston vuonna 1761 vesillelaskettu Sandwich-luokan 90-tykkinen toisen luokan linjalaiva.


title: HMS Blenheim (1761)

text: Alus tilattiin 12. marraskuuta 1755 Woolwichin telakalta, jossa rakennustöistä vastasi Israel Pownoll. Sen köli laskettiin 1. toukokuuta 1756, ja se laskettiin vesille 5. heinäkuuta 1761. Alus valmistui 11. marraskuuta, jolloin sen valmistuskustannukset olivat 53 819 puntaa 5 shillinkiä ja 5 pennyä, mistä rakennustöiden osuus oli 44 780 puntaa 15 shillinkiä ja 6 pennyä.


title: HMS Blenheim (1761)

text: Alus osallistui vuonna 1780 Cabo de São Vicenten taisteluun. Alus sahattiin kaksikantiseksi kolmannen luokan linjalaivaksi. Alus katosi Madagaskarin vesillä miehistöineen helmikuussa 1807.


title: Uruguayn ePrix 2015

text: Uruguayn ePrix 2015 eli 2015 Punta del Este ePrix oli Formula E -sarjan kauden 2015–2016 kolmas kilpailu. Kilpailu ajettiin 19. joulukuuta Punta del Esten katuradalla Uruguayn Punta del Estessa.


title: Songs From the Laundry Room

text: Songs From the Laundry Room on yhdysvaltalaisen rock-yhtyeen Foo Fightersin vuonna 2015 julkaisema EP-levy.


title: Songs From the Laundry Room

text: Kaikki kappaleet säv. ja san. Dave Grohl, ellei toisin mainita.


title: Songs From the Laundry Room

text:
A-puoli:
B-puoli:


title: Frank Vatrano

text: Frank "Frankie" Vatrano (s. 14. maaliskuuta 1994 East Longmeadow, Massachusetts, Yhdysvallat) on yhdysvaltalainen jääkiekkoilija, joka pelaa NHL-seura Boston Bruinsin organisaatiossa.


title: Frank Vatrano

text: Vatrano kävi yliopiston Springfieldissä, jossa valmistui vuonna 2010. Hän pelasi Boston Bruinsin juniorijoukkueessa, jossa teki kaudella 2009–2010 kahdeksan maalia ennen kuin siirtyi USA Hockey National Team Development Programiin. Vatrano palasi Bruinsin juniorijoukkueeseen, ennen kuin siirtyi seuraavaksi kaudeksi Massachusetts Amherstin yliopistoon. Kaudella 2014–2015 Vatrano aloitti ammattilaisuransa tekemällä kolmivuotisen tulokassopimuksen Boston Bruinsin kanssa 12. maaliskuuta 2015. Hän siirtyi kauden 2014–2015 lopuksi Bruinsin AHL-farmiseura Providence Bruinsiin.


title: Frank Vatrano

text: Bruinsin harjoitusleirin jälkeen Vatrano aloitti tulokaskautensa Providencessa Bruinsissa. Vatrano aloitti kauden 2015–2016 ollen AHL:n maalipörssin kärjessä kymmenen ottelun jälkeen kymmenellä maalillaan, ansaiten kuukauden tulokkaan palkinnon. Hyvän kauden aloituksen jälkeen Vatrano sai kutsun Bostonin NHL-kokoonpanoon 6. marraskuuta 2015. Seuraavana päivänä hän teki debyyttinsä ja iski myös ensimmäisen maalinsa Bostonin hävitessä Montreal Canadiensille lukemin 4–2. Myöhemmin Vatrano teki toisen maalinsa ratkaistuaan jatkoajalla ottelun Detroit Red Wingsiä vastaan.


title: Frank Vatrano

text: Vatrano pelasi Bostonissa helmikuuhun 2018 saakka, jolloin siirtyi Florida Panthersiin vaihdossa Bostonin 3. kierroksen varausvuoroon 2018.


title: FK Jelgava

text: Futbola Klubs Jelgava on jalkapalloseura Jelgavan kaupungista. Se pelaa Virslīgassa, joka on Latvian korkein sarjataso. Seura on voittanut viidesti Latvijas kaussin eli Latvian cupin. Seura on tunnettu aikaisemmin nimellä RAF Jelgava, Metālists Jelgava ja Automobīlists Jelgava.


title: Circuit of the Americasin 6 tunnin ajo

text: Circuit of the Americasin 6 tunnin ajo on moottoriurheilukilpailu, joka on luonteeltaan kestävyyskilpailu. Se ajetaan Austinin kaupungissa Yhdysvaltojen Texasissa. Kilpailu perustettiin FIA WEC -sarjaa varten. Ratana toimii Austinin Circuit of the Americas.


title: Kinkonidiini

text: Kinkonidiini (CHNO) on kiina-alkaloideihin kuuluva orgaaninen yhdiste. Yhdiste on kinkoniinin stereoisomeeri. Yhdistettä voidaan käyttää orgaanisen kemian synteeseissä.


title: Kinkonidiini

text: Kinkonidiinia esiintyy useissa kiinapuiden suvun kasvien kuoressa, erityisesti "Cinchona pubescens"- ("C. succirubra") ja "C. pitayensis"-lajeissa. Yhdiste on veteen hyvin niukkaliukoinen ja liukenee paremmin etanoliin, dietyylieetteriin ja kloroformiin. Kinkonidiini on optisesti aktiivinen yhdiste ja sen ominaiskiertokyky etanoliliuoksessa on -109,2°. Yhdisteellä on malarialoisioita tappavia ominaisuuksia, kuten useilla muillakin kiina-alkaloideilla.


title: Kinkonidiini

text: Kinkonidiinia käytetään orgaanisen kemian synteeseissä optisesti aktiivisten karboksyylihappojen enantiomeerien erottamiseen toisistaan resoluutiolla ja kiraalisena katalyyttinä.


title: M Room

text: M Room on miesten parturiliikeketju. M Company Oy on M Room -ketjun emoyhtiö. Yritys on perustettu vuonna 2008, ja koko ketjun ensimmäinen liike avattiin Tampereelle saman vuoden lokakuussa.


title: M Room

text: Maaliskuussa 2017 ketjulla on yhteensä 78 liikettä. Liikkeitä on Suomessa, Ruotsissa, Berliinissä, Tallinnassa, Latviassa, Espanjassa sekä Yhdysvalloissa.


title: M Room

text: Franchising-periaatteella toimivan parturiliikeketjun perusajatuksena on jäsenyys sekä palveluiden tarjoaminen ilman ajanvarausta.


title: M Room

text: M Roomin perustivat Petri Sipiläinen ja Toni Kylätasku. Vuonna 1998 he alkoivat kehittämään miehille sopivaa palvelua.


title: M Room

text: Ketjun jäsenillä on vuosimaksun hinnalla oikeus käyttää palveluita rajatusti kaikissa ketjun liikkeissä. M Roomin 20.11.2017 julkistettu uusi hinnoittelu lakkautti oikeuden rajoituksettomaan hiustenleikkuuseen, ja kaikille jäsenyystasoille asetettiin vuosikohtaiset käyntirajoitukset, jonka ylittäviltä käynneiltä peritään maksu.


title: M Room

text: Jäsentasoja on kolme: Silver, Gold ja Platinum. Lisäksi voimassa on myös vanhaa jäsentasoa Bronze. Liikkeissä asiakkaat otetaan palveluun jäsentason mukaisessa järjestyksessä.


title: M Room

text: Kolme vuotta aikaisemmin aloittanut miesten parturiliikeketju Groom katsoo liian samanlaisen nimen aiheuttavan sekaannusta.


title: Matti Carelius

text: Väinö Severi Poutiainen, kirjailijanimi Matti Carelius (30. tammikuuta 1911 Sortavala – 4. joulukuuta 1988 Thunder Bay, Ontario, Kanada) oli kanadansuomalainen majuri, insinööri ja kielitieteen harrastaja.


title: Matti Carelius

text: Poutiaisen vanhemmat olivat kauppias Antti Poutianen (1851–1916) ja kirjanpitäjä Aina Hedvig Emilia Poutianen o. s. Simelius (1871–1953). Poutiainen muutti Kanadaan ja hän palveli Kanadan armeijassa hiihtojoukkojen kouluttajana yleten majuriksi. Myöhemmin hän työskenteli tienrakennusinsinöörinä.


title: Matti Carelius

text: Poutiainen julkaisi vuonna 1972 Kanadassa kirjailijanimellä "Matti Carelius" teoksen "Tosi" jossa hän väitti muinaisten etruskien kielen olleen suomen kielelle sukua. Poutiaisen etruskin kieltä käsittelevät muistiinpanot ovat Suomalais-Ugrilaisen Seuran tutkimusarkistossa.


title: Artturi Antero Eskelinen

text: Artturi Antero Eskelinen (s. 1879) oli suomalainen teosofi ja kielitieteen harrastaja.


title: Artturi Antero Eskelinen

text: Eskelinen kuului taiteilija ja kielitieteen harrastaja Sigurd Wettenhovi-Aspan ystäväpiirin, ja hän toimi muun muassa Aspan kuolinpesän uskottuna miehenä. Vuonna 1945 Eskelinen julkaisi Kuopiossa kirjan nimeltä "Esitys eräiden tehtävien suorittamisesta ympyrän ja suoran avulla", jossa hän väitti muun muassa kiinan kielen ja muinaisten egyptiläisten kielen olleen suomen kielelle sukua.


title: Arttu Lesonen

text: Arttu Lesonen (s. 5. tammikuuta 1993 Jyväskylä) on suomalainen kitaristi. Hänet tunnetaan thrash metal -yhtye Lost Societyn kitaristina, jossa hän on ollut vuodesta 2011. Hän jakaa yhtyeessä soolot laulaja-kitaristi Samy Elbannan kanssa, mutta soittaa suurimman osan rytmeistä. Lesonen innostui kitaransoitosta noin 10-vuotiaana ja sai ensimmäisen sähkökitaransa 12-vuotiaana. Esikuvikseen hän on maininnut muun muassa Dimebag Darrellin, Marty Friedmanin, Zakk Wylden ja Tony Iommin. Aiemmin hän on soittanut yhtyeissä Tarvas, Fatal Anoxia ja Raster Density.


title: Paliperidoni

text: Paliperidoni on risperidonin aineenvaihduntatuote, nimeltään 9-hydroksirisperidoni. Sitä myydään kauppanimillä Invega ja siitä on saatavana pistosmuotoinen injektio Xeplion, jota annetaan 4 viikon eli kuukauden välein, verrattuna risperidoni-injektioon Risperdal Constaan, jota annetaan 2 viikon välein. Annostelun milligrammamäärät poikkeavat toisistaan.


title: Paliperidoni

text: Paliperidonin kemiallinen kaava on CHFNO, moolimassa 426.484 g/mol ja CAS-numero 144598-75-4.


title: Braindead (albumi)

text: Braindead on suomalaisen thrash metal-yhtye Lost Societyn kolmas studioalbumi, joka julkaistiin 12. helmikuuta 2016. Levyn äänitykset alkoivat syksyllä 2015 Sonic Pump Studioilla. Levyn ensimmäisen kappaleen "I Am the Antidote" musiikkivideo julkaistiin 17. joulukuuta 2015. Edeltäjiinsä nähden kappaleiden kesto on pidentynyt ja kappaleiden määrä vähentynyt, sekä laulullinen tulkinta sisältää enemmän kirkumista sekä puhdasta laulua. Albumi sijoittui suomen virallisen listan sijalle 3 oltuaan viikon listalla.


title: Braindead (albumi)

text: Albumilta joulukuussa 2015 julkaistu ensisingle ”I Am the Antidote” jakoi ihmisten mielipiteitä, osan kritisoidessa kappaleen olleen liian vähän thrash metal -henkinen. Kaaoszinen Anna-Leena Harinen mainitsi albumin kappaleiden keston olevan aikaisempaa tuotantoa pidempiä, ja kappaleiden saavan rakentua rauhassa. Soundin Vesa Siltanen mainitsee albumin musiikillisesti edeltäjiään monipuolisemmaksi, aikuisemmaksi ja kypsemmäksi kokonaisuudeksi, jossa ”tempojakin löytyy enemmän kuin kaksi; päälle ja pois.”


title: Viktors Ščerbatihs

text: Viktors Ščerbatihs (s. 6. lokakuuta 1974 Dobele) on latvialainen painonnoston superraskaansarjan maailman- ja Euroopan-mestari sekä olympiamitalisti.


title: Viktors Ščerbatihs

text: Ščerbatihs saavutti olympialaisten superraskaassa sarjassa (yli 105 kg) hopeaa Ateenassa 2004 yhteistuloksella 455 kg ja pronssia Pekingissä 2008 tuloksella 448 kg. Lisäksi hän sijoittui superraskaassa sarjassa kuudenneksi Sydneyssä 2000 ja raskaassa sarjassa (alle 108 kg) kymmenenneksi Atlantassa 1996.


title: Viktors Ščerbatihs

text: Ščerbatihs voitti yli 105 kg:n sarjan yhteistuloksen maailmanmestaruuden Chiang Maissa 2007 tuloksella 442 kg. Hän voitti samalla myös tempauksen maailmanmestaruuden tuloksella 202 kg. Yhteistuloksen MM-pronssia hän saavutti yli 108 kg:n painoluokassa 1997 sekä yli 105-kiloisissa 1998 ja 2003. Tempauksen MM-pronssia hän sai 1997, 1998, 1999 ja 2006. Työnnössä hän saavutti MM-hopeaa 2003 sekä pronssia 1997 ja 2007..


title: Viktors Ščerbatihs

text: Ščerbatihs voitti yli 105 kg:n painoluokan yhteistuloksen Euroopan-mestaruuden 2001, 2005, 2006, 2007 ja 2008. Hopeaa hän sai samassa sarjassa 2004 sekä pronssia alle 108-kiloisissa 1997 ja yli 105 kg:n painoluokassa 1999 ja 2000. Tempauksessa hän saavutti EM-kultaa yli 105-kiloisissa 2001 ja 2006, hopeaa 2005 ja 2007 sekä pronssia alle 108 kg:n sarjassa 1997 ja yli 105-kiloisissa 1998 ja 2000. Työnnön Euroopan-mestaruuden hän voitti 2001, 2004, 2005, 2006, 2007 ja 2008. Työnnön EM-hopeaa hän sai yli 105-kiloisissa 1999 sekä pronssia alle 108 kg:n sarjassa 1996 ja yli 105-kiloisissa 2000.


title: Longtanin luola

text: Longtanin luola () eli Longtandong eli Hexianianin asuinpaikka sijaitsee Kiinassa Anhuin maakunnassa, Ma’anshanin prefektuurissa, Hexianissa (tai Hen piirikunnassa). Luola sijaitsee Jangtsen jokilaaksossa ja sen tutkimuksissa löydettiin pekinginihmisen fossiileja ("Homo erectus pekinensis"). Fossiilien ja muiden löytöjen iäksi on määritetty 410 000–150 000 vuotta. Löytyneen pääkallon lakikappaletta kutsutaan "Hexianin apinamieheksi" ( ).


title: Longtanin luola

text: Luola on Wangjian (tai Jiangjia) kukkulan juurella sen pohjoisrinteellä 23 metriä merenpinnan yläpuolella. Kukkulan kallio koostuu kambrisesta kalkkikivestä, johon luola on syntynyt. Kukkula sijaitsee noin 30 kilometriä Jangtsen joen lounaispuolella Taodianin maalaiskunnassa.


title: Longtanin luola

text: Luola löydettiin vuonna 1973. Kukkulan viereen kaivettiin silloin kanavaa ja kun maata räjäytettiin aukesi tuntematon luola. Uteliaat ihmiset löysivät luolasta fossiileja, jotka lähetettiin paleontologiselle laitokselle tutkittavaksi (Institue of Vertebrate Paleontology and Paleoanthropology (IVPP)). Vuonna 1979 Huang Wanpo johti tutkimuksia, joiden aikana kerättiin lisää fossiileja. Samalla löydettiin luu, jota ihminen oli työstänyt. Tämän vuoksi kaivauksia jatkettiin seuraavan vuoden alusta alkaen ja kesäkuussa 1980 löydettiin ensimmäinen ihmisen jäännös, joka oli irronnut ylähammas. Syksyllä löytyi pääkallon lakiluu kappaleina sekä muita ihmisen luupalasia. Myöhemmin seuraavana vuonna kaivaukset tuottivat vielä ihmisen hampaita ja lisää pääkallon kappaleita.


title: Longtanin luola

text: Tärkein löytö on Homo erectuksen pääkallon päälaen luut (eli calvaria), joista muodostuu kallon kopan yläosa. Myös leukaluun vasemmalta puolelta löytyi kappale sekä kallon etuosa ja päälaen osa. Vaikka pääkallon päälaki löytyi kappaleina, voitiin niistä koota ehjä rekonstruktio ja sen avulla määritettiin kyseisen yksilön aivojen tilavuudeksi 1025 cm³. Tärkeitä ovat myös löytetyt hampaat, sillä niitä voidaan käyttää ajoittamiseen ja ihmisen vertailevaan kehityshistorialliseen tutkimukseen. On arveltu, että Hexianin ihminen on ollut kehitysopillisesti lähempänä jaavanihmistä kuin Zhoukoudianista löydettyjä ihmisiä.


title: Longtanin luola

text: Löytöaineisto koostuu usean aikakauden jäänteistä, joita on ajoitettu muutaman kerran. Vuonna 1984 tehtiin happi-18/16 isotooppimittaus, joka antoi iäksi 280 000–240 000 vuotta ja vuonna 1987 tehtiin maanäytteiden uraanin isotooppien hajoamista. Tukimus ajoitti kohteen 150 000–190 000 vuotta vanhaksi, keskimäärin, mutta samalla korostettiin, että maanäyte saattoi olla jopa 270 000 vuotta vanha. Samansuuntaiseen tulokseen päädyttiin vuonna 1989, kun maanäyte ajoitettiin termoluminenssillä. Menetelmä antoi iäksi 195 000 ± 16 000 vuotta. Vuonna 1998 tutkittiin kahta eläimen hammasta ja sen ajoitus antoi (keskiarvona) 412 000 ± 25 000 vuotta. Kaikki tämän ikäiset ajoitukset, jotka ovat liittyvät suoraan tai epäsuoraan Homo erectukseen, pidetään nuorina. Epäilläänkin, että Homo sapiens eli Itä-Kiinassa Homo erectuksen kanssa yhtä aikaa.


title: Longtanin luola

text: Luolasta löytyi myös eläinten jäänteitä, jotka kuuluivat 47 eri nisäkkäälle. Lajeista 17 on jo kuollut sukupuuttoon ja osa niistä voidaan lukea kylmän alueen lajeihin ja osa subtrooppisiin lajeihin.


title: Longtanin luola

text: Luolasta ei tehty esinelötöjä.


title: Denon

text: Denon on japanilainen äänentoisto- ja viihde-elektroniikkalaitteiden tuotemerkki, jonka nykyisin omistaa Marantzin ja Denon Brand Companyn fuusiossa vuonna 2002 syntynyt D+M Group. Alun perin yrityksen perusti Japaniin yhdysvaltalainen liikemies Frederick Whitney Horn saksalaisen Deutsche Grammophonin tuella vuonna 1910 nimellä "Nippon Chikuonki Shoukai" (). Yrityksen ensimmäiset tuotteet olivat gramofoneja ja gramofonilevyjä sekä levylle kaivertavia äänentallentimia.


title: Denon

text: Vuonna 1927 Whitney Hornin perustaman yhtiön osti Columbia Gramophone Ltd, minkä jälkeen yritys tunnettiin ensin nimellä Japan Columbia Recorders ja vuodesta 1946 Nippon Columbia. Tuotemerkki Denon otettiin ammattilaitteissa käyttöön 1938, mutta Nippon Columbian kuluttajatuotteissa vasta 1963.


title: Denon

text: Denonin saavutuksia viihde-elektroniikan alalla ovat olleet maailman ensimmäinen suoravetolevysoitin 1939 ja stereoäänilevyjen ja stereolaitteiden tuominen ensimmäisenä Japanin markkinoille 1951. Vuonna 1951 Denonin omistajayhtiö Nippon Columbia toi markkinoille maailman ensimmäisen liikkuvakelaisen (MC) magneettisen stereoäänirasian. Vuonna 1970 Denonin esittelemä pulssikoodimodulaatiota käyttävä digitaalinen äänentallennin loi pohjaa CD-levylle. Vuonna 1982 Denon oli Sonyn ja Philipsin tuolloin omistaman Marantzin kanssa ensimmäisiä, jotka toivat markkinoille CD-soittimen. Denon valmisti myös maailman ensimmäisen Dolby Digital / THX 5.1 -monikanavajärjestelmää käyttävän kotiteatterivahvistimen.


title: Denon

text: Denon on ollut 1970-luvulta asti käytössä myös jazz- ja klassisen musiikin äänilevymerkkinä, joka on julkaissut lähemmäs tuhat CD-levyä.


title: Denon

text: Vuonna 2002 Marantzin ja Denonin yhteiseksi omistajaksi tuli kansainvälisen sijoittajaryhmän perustama holdingyhtiö D & M Holdings, nykyiseltä nimeltään D+M Group, joka omistaa nykyisin Denonin ohella audiolaitemerkit Marantz, Heos ja Boston Acoustics. Philips oli osaomistajana D+M:ssä vuoteen 2008 asti. D+M omisti jonkin aikaa myös high-end-audiomerkin McIntosh Laboratories, mutta myi sen italialaiselle Fine Sounds sPa:lle 2012.


title: Riska

text: Riska on ruotsinkielinen sukunimi muun muassa seuraavilla suomalaisilla henkilöillä:


title: Luettelo lehdissä ja lukemistoissa julkaistuista suomennetuista science fiction-, fantasia- ja kauhunovelleista

text: Tämä on luettelo sf-lehdissä ja -lukemistoissa julkaistuista suomennetuista science fiction-, fantasia- ja kauhunovelleista.


text: Novellikokoelmissa ja antologioissa julkaistuista novelleista on omat luettelonsa:


title: Carola Grönhagen-Riska

text: Carola Grönhagen-Riska (o.s. Grönhagen; s. 7. joulukuuta 1945 Helsinki) on suomalainen lääkäri. Hänelle myönnettiin professorin arvonimi vuonna 2001. Hän on erikoistunut nefrologiaan ja oli vuodesta 1998 Helsingin yliopistollisen keskussairaalan nefrologian klinikan ylilääkäri ja vuodesta 2000 Helsingin ja Uudenmaan sairaanhoitopiirin lääketieteellisen toimialan toimialajohtaja ja johtava ylilääkäri. Hän jäi eläkkeelle talvella 2013.


title: Under the Red Cloud

text: Under the Red Cloud on suomalaisen Amorphis-yhtyeen kahdestoista studioalbumi, joka julkaistiin syyskuussa 2015. Levyn on tuottanut ruotsalainen Jens Bogren, joka oli kosketinsoittaja Santeri Kallion mukaan "juuri oikea henkilö" tehtävään.


title: Elianne Riska

text: Elianne Kristin Riska (o.s. Österberg; s. 3. lokakuuta 1946 Helsinki) on suomalainen sosiologi ja professori. Hän väitteli filosofian tohtoriksi 1974 New Yorkissa. Hän opiskeli 1969–1971 Kööpenhaminan yliopistossa ja hän on opettanut sosiologiaa New Yorkin osavaltionyliopistossa ja Michiganin osavaltionyliopistossa 1971–1981, apulaisprofessorina vuodet 1980–1981. Riska oli 1981–1985 Kelan tutkija, 1985–2004 sosiologian professori Åbo Akademissa, 1997–2002 akatemiaprofessori ja oli vuodesta 2004 eläkkeelle jäämiseensä saakka sosiologian professori Helsingin yliopiston Svenska social- och kommunalhögskolanissa. Hän on kirjoittanut laajasti terveyssosiologian alalta.


title: Elianne Riska

text: Riskan puoliso on professori Dan-Olof Riska.


title: Miro Karjalainen

text: Miro Ilari Karjalainen (s. 23. toukokuuta 1996 Vihti) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa. Hän on 200 cm pitkä ja 103 kg painava. Karjalainen laukoo oikealta.


title: Miro Karjalainen

text: Karjalainen on Espoon Kiekkoseuran kasvatti. Hän pelasi juniorina sittemmin Espoo Bluesin kakkosjoukkueessa C-nuorten SM-karsinnoissa ja I-divisioonan runkosarjassa kaudella 2011–2012. Kauden 2012–2013 Karjalainen aloitti Kiekko-Vantaan B-nuorten SM-sarjajoukkueessa, mutta hän pelasi loppukautensa EKS:n B2- ja B-nuorissa ja esiintyi myös kahden III-divisioonaottelun verran EKS:n miesten joukkueessa.


title: Miro Karjalainen

text: Kauden 2013–2014 Karjalainen pelasi Jokereiden B-nuorissa, jossa hän oli mukana voittamasa kauden kauden päätteeksi Suomenmestaruutta. Karjalainen nousi huhtikuussa 2014 Euroopassa pelaavien kenttäpelaajien rankingiin sijalle 139. Ennakoiden arvioista poiketen Dallas Stars varasi kuitenkin hänet jo viidennellä kierroksella; koko varaustilaisuuden 135. vuorolla.


title: Miro Karjalainen

text: Kaudeksi 2014–2015 Karjalainen siirtyi kolmivuotisella SM-liigasopimuksella Helsingin IFK:hon. Hänen alkukautensa meni pilalle loukkaantumisten vuoksi. Karjalainen pelasi kauden aikana lopulta vain kymmenen runkosarja- ja kolme playoff-ottelua A-nuorissa, eikä hän tehnyt vielä liigadebyyttiään. Karjalainen teki liigadebyyttinsä kaudella 2015–2016. Hän pelasi ensimmäisen SM-liigaottelunsa 4. joulukuuta 2015 Hämeenlinnan Pallokerhoa vastaan, jolloin Karjalainen paikkasi Miihkali Tepon loukkaantumista. Hän sai ottelussa jääaikaa 5.03 minuuttia. Karjalainen pelasi kauden aikana kaksi SM-liigaottelua. Koska HIFK oli nimennyt hänet ns. nuorten pelaajien listalle, siirtyi Karjalainen siirtotakarajan jälkeen loppukaudeksi lainalle Kiekko-Vantaan Mestis-joukkueeseen. Hän pelasi siellä seitsemän runkosarja- ja seitsemän playoff-ottelua tehden kaksi syöttöpistettä. Suurimman osan runkosarjastaan Karjalainen pelasi HIFK:n A-nuorissa. Hän sijoittui 105 minuutillaan A-nuorten SM-liigan jäähypörssissä kolmanneksi.


title: Miro Karjalainen

text: Karjalainen teki SM-liigauransa avausmaalin kauden 2016–2017 toisessa ja liigauransa neljännessä ottelussaan 27. syyskuuta 2016 Kalevan Palloa vastaan. Hän tasoitti ottelun 1–1:een kolmannen erän lopulla ajassa 57.20 ja Thomas Nykopp teki HIFK:n 2–1-voittomaalin vain kaksi sekuntia ennen varsinaisen peliajan päättymistä. Harri Rindell valitsi Karjalaisen ottelun Alumnien tähtien ykköstähdeksi. Hän ehti pelata HIFK:n liigajoukkueessa neljä runkosarja- ja yhden Mestarien liigan ottelun, kunnes Karjalainen teki Dallas Starsin harjoitusleirin päätteeksi vuoden mittaisen AHL-sopimuksen seuran farmijoukkue Texas Starsin kanssa. Hän ei kuitenkaan pelannut siellä otteluakaan, vaan koko Karjalaisen loppukausi eteni ECHL-joukkue Idaho Steelheadsin vahvuudessa.


title: Miro Karjalainen

text: Kaudeksi 2017–2018 Karjalainen palasi Suomeen ja siirtyi vuoden mittaisella sopimuksella Hämeenlinnan Pallokerhoon. Hänen ensimmäinen kokonainen SM-liigakautensa toi 36 runkosarjaottelussa tehot 2+3=5. Karjalainen keräsi myös 135 jäähyminuuttia, joilla hän sijoittui SM-liigan jäähypörssissä toiseksi edellään vain Ässien Ben Blood. Karjalainen sai kauden aikana peräti viisi ulosajoa ja yhteensä 15 ottelun verran pelikieltoa. Hänen ulosajoistaan kolme johtui väkivaltaisuudesta ja kaksi päähän kohdistuneesta taklauksesta. Tammikuussa 2018 Karjalainen sai peräti yhdeksän ottelun pelikiellon hänen taklattua Ilveksen Eemeli Suomea päähän. Karjalaisen pelikieltoa ankaroitti kolmella ottelulla hänen aiempi kurinpitohistoriansa. Hän edusti HPK:ta kauden aikana myös Spengler Cupissa. Karjalainen pelasi kauden aikana myös yhden Suomen Cupin ottelun lainalla Mestis-joukkue Lempäälän Kisassa. Joulukuussa 2017 hän teki kaksivuotisen jatkosopimuksen HPK:n kanssa.


title: Miro Karjalainen

text: Karjalainen on pelannut kolme nuorten maaottelua.


title: Miro Karjalainen

text: HIFK Hockeyn verkkosivuston mukaan Karjalainen on "isokokoinen ja ulottuva oman pään luuta, joka on kivenkova kamppailija." Lisäksi häntä kuvaillaan urheilulliseksi pelaajaksi, joka omaa hyvän asenteen. Toimintansa lopettaneen "Jääkiekkoexpertin" verkkolehden toimittaja Toni Rajamäki määritteli Karjalaisen pelityylin puolustavaksi puolustajaksi vuonna 2014.


title: Svetlana Toma

text: Svetlana Andrejevna Toma (s. Fomitšjova, 24. toukokuuta 1947 Chisinau, Moldavian SNT, Neuvostoliitto) on palkittu neuvostoliittolainen elokuvanäyttelijä. Hän tuli kuuluisaksi pääosan esittäjänä Emil Lotianun elokuvassa Mustalaisleiri muuttaa taivaaseen, joka perustui Maksim Gorkin tarinaan "Makar Tšudra", joka puolestaan juontuu Gorkin kokemuksiin Bessarabiassa.


title: Svetlana Toma

text: Svetlana Toma on esiintynyt muun muassa Suomessakin Nelosella esitetyssä sarjassa Anastasia, jossa hän esitti salaperäistä Sytšiha-erakkoa.


title: Svetlana Toma

text: Lähde:


title: Gregorio Paltrinieri

text: Gregorio Paltrinieri (s. 5. syyskuuta 1994 Carpi) on italialainen uimari, joka kilpailee pidemmillä matkoilla. 191 senttimetriä pitkä ja 72 kilogrammaa painava Paltrinieri edustaa GS Fiamme Oroa.


title: Gregorio Paltrinieri

text: Paltrinieri voitti Rio de Janeiron olympialaisissa 2016 kultaa 1 500 metrin vapaauinnissa ajalla 14.34,57. Pitkän radan MM-kilpailuista hän on saavuttanut yhden kullan ja yhden hopean vuodelta 2015, yhden kullan ja pronssin 2017 sekä yhden pronssin vuodelta 2013. Lyhyen radan MM-kilpailuista Paltrinierillä on yksi kulta ja kolme hopeaa. Pitkän radan EM-kilpailuista hänellä on viisi kultaa, kaksi hopeaa ja yksi pronssi. Lyhyen radan EM-kilpailuista hänellä on kaksi kultaa ja yksi hopea.


title: Gregorio Paltrinieri

text: Vuoden 2015 lyhyen radan EM-kilpailuissa Netanyassa Paltrinieri teki 1 500 metrin vapaauinnin finaalissa lyhyen radan maailmanennätyksen 14.08,06. Vuoden 2017 lyhyen radan EM-kilpailuissa Kööpenhaminassa hän saavutti samalla matkalla hopeaa.


title: Gregorio Paltrinieri

text: Paltrinierin valmentajana toimii Vincenzo Savelli.


title: Solomon Kane

text: Solomon Kane on kirjailija Robert E. Howardin luoma hahmo, jonka ensiesiintyminen tapahtui vuonna 1928. Useimmat Solomon Kane -tarinat julkaistiin alun perin Weird Tales –lehdessä.


title: Solomon Kane

text: Kane on Elisabethin ajan Englannissa elävä puritaani, jonka elämäntehtävänä on kitkeä maailmasta pahuus sen kaikissa olomuodoissa. Howard kuvaili hänet pitkäksi, ankaraksi ja synkäksi, noin 40-vuotiaaksi mieheksi, jolla on kalpea iho, laihat kasvot ja kylmä silmät. Kane suhtautuu taikuuteen ja taikauskoon epäluuloisesti, ja taistelee niitä vastaan kaikin keinoin.


title: Solomon Kane

text: Howardin uskotaan nimenneen hahmon kuvastamaan tämän kahtalaista luonnetta. Solomon eli Salomo edustaa raamatullista oikeutta ja Kane eli Kain ihmiskunnan ensimmäistä murhaajaa. Lopputuloksena on mies, jonka hellittämätön taistelu oikeuden ja uskon puolesta päästää samalla äärimmäisen väkivaltaisuuden valloilleen. Fanaattinen Kane pystyykin kiihdyttämään itsensä berserkkien kaltaiseen raivotilaan. Hän kantaa yleensä kahta pistoolia ja terävää yhdenkäden miekkaa, rapiiria.


title: Solomon Kane

text: Vuonna 2009 sai ensi-iltansa Howardin kertomuksiin löyhästi perustuva elokuva Solomon Kane. Elokuvan käsikirjoitti ja ohjasi Michael J. Bassett, ja pääosaa esitti James Purefoy.


title: Rod Grams

text: Rodney Dwight ”Rod” Grams (4. helmikuuta 1948 Princeton, Minnesota – 8. lokakuuta 2013 Crown, Minnesota) oli yhdysvaltalainen poliitikko. Hän edusti republikaanipuoluetta sekä Yhdysvaltain edustajainhuoneessa että senaatissa.


title: Rod Grams

text: Grams opiskeli Brown Institutessa, Anoka Ramsey Junior Collegessa ja Carroll Collegessa. Hän oli yli kymmenen vuotta uutisankkurina KMSP-TV-kanavalla, ennen kuin hänet valittiin kongressin edustajainhuoneeseen vuonna 1992. Hän voitti vaaleissa demokraattien Gerry Sikorskin.


title: Rod Grams

text: Vuonna 1994 hänet valittiin senaattiin, jossa hän oli yhden kauden ajalla 3. tammikuuta 1995 – 3. tammikuuta 2001. Vaaleissa häntä vastassa olivat demokraattien Ann Wynia ja Minnesotan itsenäisyyspuolueen (Independence Party of Minnesota) Dean Barkley. Vuoden 2000 vaaleissa hän menetti paikkansa demokraattien Mark Daytonille. Kuusi vuotta myöhemmin hän yritti jälleen kongressiin, mutta hänet voitti demokraattien James Oberstar.


title: Rod Grams

text: Poliittisen uransa jälkeen Grams osti kolme radioasemaa Little Fallsissa Minnesotassa. Hän juonsi poliittista ohjelmaa "Up Front" vielä kuukausi ennen kuolemaansa. Grams kuoli paksusuolen syöpään kotonaan Minnesotassa 8. lokakuuta 2013.


title: Syntymäpäiväjuhla (näytelmä)

text: Syntymäpäiväjuhla (tai Syntymäpäiväjuhlat, "The Birthday Party") on englantilaisen Harold Pinterin draamanäytelmä vuodelta 1957. Se oli Pinterin ensimmäinen kaupallisen teatterin näyttämölle tuottama täyspitkä näytelmä.


title: Syntymäpäiväjuhla (näytelmä)

text: Pinter aloitti "Syntymäpäiväjuhlan" kirjoittamisen oltuaan näyttelijänä mukana teatterikiertueella ja majoituttuaan Eastbournessa epämääräisessä majatalossa, jossa tapasi mielenkiintoisia ihmistyyppejä. Näistä kokemuksista hän kehitteli näytelmän tapahtumapaikan sekä päähahmot, majatalonpitäjä Meg Bolesin ja tämän asiakkaan Stanley Webberin. Näytelmässä on samoja teemoja kuin Pinterin yksinäytöksisessä esikoisnäytelmässä, samana vuonna valmistuneessa "Huoneessa": kielen riittämättömyys viestinnän välineenä, paikan pyhyys jota vieraat tunkeilijat uhkaavat sekä surrealistiset väärinkäsitykset.


title: Syntymäpäiväjuhla (näytelmä)

text: "Syntymäpäiväjuhla" sai kantaesityksensä Cambridgen Arts Theatressa Pinterin itsensä ohjaamana 28. huhtikuuta 1958. Se menestyi hyvin siellä sekä vierailulla Oxfordissa, mutta Peter Woodin ohjaama Lontoon-tuotanto Hammersmithin Lyric Opera Housessa sai murska-arviot ja lopetettiin jo ensimmäisen viikon jälkeen. Pinterin näytelmää verrattiin epäedullisesti muihin avantgarde-teoksiin, kuten Samuel Beckettin "Huomenna hän tulee" ja Eugene Ionescon "Kalju laulajatar". Ainoa myönteinen kritiikki ilmestyi vasta kun näytännöt oli jo lopetettu.


title: Syntymäpäiväjuhla (näytelmä)

text: "Syntymäpäiväjuhlan" myöhemmät tuotannot otettiin vastaan paljon paremmin. Se menestyi hyvin Lontoon Aldwych-teatterin uusintatuotannossa 1964 ja vuoden 1968 Broadway-tuotannossa Booth-teatterissa.


title: Syntymäpäiväjuhla (näytelmä)

text: "Syntymäpäiväjuhla" käsittelee mustan huumorin keinoin alistamista, julmuutta ja identiteetin häilyvyyttä. Se kertoo Stanley Webberistä, 30–40-vuotiaasta pianistista, joka asuu nuhjuisessa täyshoitolassa Etelä-Englannin rannikkokaupungissa. Majataloon saapuu kaksi uhkaavan tuntuista muukalaista, Goldberg ja McCann, joilla tuntuu olevan yhteys Stanleyn menneisyyteen ja jotka tekevät illasta painajaisen. Vastahakoiselle Stanleylle järjestetään syntymäpäiväjuhlat, joiden kuluessa miehet kuulustelevat ja piinaavat häntä. Seuraavana aamuna kaikki on rauhallista, mutta mikään ei ole ennallaan.


title: Syntymäpäiväjuhla (näytelmä)

text: "Syntymäpäiväjuhla" sai Suomen-kantaesityksensä Tampereen Työväen Teatterissa 1971. Sitä on esitetty suomeksi myös ainakin 1983 Porin Teatterissa, 1986 Jyväskylän kaupunginteatterissa ja 1995 Rauman kaupunginteatterissa.


title: Syntymäpäiväjuhla (näytelmä)

text: Yleisradion Televisioteatteri tuotti näytelmästä vuonna 1966 Matti Tapion ohjaaman tv-version nimellä "Syntymäpäivät".


title: Syntymäpäiväjuhla (näytelmä)

text: Vuonna 1968 sai ensi-iltansa William Friedkinin ohjaama, Harold Pinterin itsensä kirjoittama elokuvasovitus näytelmästä. Se nähtiin Suomessa vain televisioesityksenä syyskuussa 1990.


title: A Light in the Black 1975–1984

text: A Light in the Black 1975–1984 on Rainbow-yhtyeen ensimmäisen toimintakauden kattava 5:n CD:n ja yhden DVD:n sisältävä kokoelma-boksi. Se sisältää varsinaisten albumeilta löytyvien kappaleiden lisäksi harvinaisempaa live- ja studiomateriaalia. Mukana tulevalla DVD:llä on kooste yhtyeen vuoden 1980 Monsters of Rock-festivaalin konsertista. Boksi sisältää myös 60-sivuisen kirjan, joka luotaa yhtyeen historiaa ja kokoelman kappaleita sisältäen runsaasti valokuvia ja lehtileikkeitä.


title: Pelasta perheemme, Supermarjo!

text: Pelasta perheemme, Supermarjo! on suomalainen tositelevisiosarja. Ohjelman juontajana toimii Marjo Niittyviita ja neuvoja Hanna Pikarainen jotka auttavat lapsiperheitä selviytymään arjen haasteissa ja ajanhallinnassa. Ohjelman ensimmäinen tuotantokausi alkoi Liv-kanavalla 13. maaliskuuta 2014.


title: Latvijas kauss

text: Latvijas kauss eli Latvian cup on vuosittain järjestettävä latvialainen jalkapalloturnaus. Sitä on pelattu vuodesta 1937 lähtien, jolloin se korvasi edellisen cupin. Riikalainen Skonto FC on menestynein seura kahdeksalla mestaruudellaan.


title: Yhdistetyn maailmancup 2015–2016

text: Yhdistetyn maailmancup 2015–2016 alkoi 5. joulukuuta 2015 Norjan Lillehammerissa ja päättyi 6. maaliskuuta 2016 Saksan Schonachissa. Kauden aikana järjestettiin 19 henkilökohtaista kilpailua sekä kolme joukkuekilpailua, joista kaksi oli parikilpailuja.


title: Herman Hultin

text: Herman Hultin (11. lokakuuta 1870 Helsingin pitäjä – 20. helmikuuta 1953 Helsinki) oli suomalainen lyseon lehtori, toimittaja, kunnallispoliitikko ja historioitsija.


title: Herman Hultin

text: Hultinin vanhemmat olivat kappalainen, varapastori Alexander Hultin (1820–1886) ja Elisabeth Crohns. Hänen vanhempi veljensä oli kirjastonhoitaja ja kirjallisuushistorioitsija Arvid Hultin. Herman Hultin pääsi ylioppilaaksi 1889 Helsingin ruotsalaisesta normaalilyseosta ja valmistui 1894 filosofian kandidaatiksi Helsingin yliopistosta.


title: Herman Hultin

text: Hultin toimi oppikoulunopettajana Kotkassa ja Viipurissa. Viimeksi hän oli Viipurin ruotsalaisen lyseon historian vanhempana lehtorina 1927–1935. Hultin oli myös päätoimittajana ruotsinkielisissä Kotka Nyheter ja Wiborgs Nyheter-lehdissä.


title: Herman Hultin

text: Herman Hultin oli naimisissa vuodesta 1897 Agda Fredrika Gräsbeckin kanssa.


title: FB Gulbene

text: Futbola biedrība Gulbene eli FB Gulbene 2005 on jalkapalloseura Gulbenen kunnasta Koillis-Latviasta. Seura pelaa Latvian korkeimmalla sarjatasolla Virslīgassa. Kaudella 2015 joukkue hyllytettiin ja kauden tulokset mitätöitiin, sillä seuraa epäiltiin ottelutulosten sopimisesta. Seura on perustettu vuonna 2005. Se on voittanut kahdesti 1. līgan eli Latvian toiseksi korkeimman sarjatason.


title: BFC Daugavpils

text: Bērnu Futbola Centrs Daugavpils on jalkapalloseura Daugavpilsin kaupungista. Seura pelaa Latvian korkeimmalla sarjatasolla Virslīgassa. Se on voittanut kertaalleen Latvian toiseksi korkeimman sarjatason 1. līgan mestaruuden.


title: Plutoniumtetrafluoridi

text: Plutoniumtetrafluoridi eli plutonium(IV)fluoridi (molekyylikaava PuF) on plutoniumin fluoridi. Se muodostaa punaisen ruskeita tai pinkkejä monokliinisiä kiteitä. Yhdiste ei ole hygroskooppista. Plutoniumtetrafluoridia, kuten muitakin plutoniumin fluorideja, voidaan käyttää metallisen plutoniumin valmistukseen.


title: Plutoniumtetrafluoridi

text: Metallista plutoniumia muodostuu, kun sen tetrafluoridi reagoi alkalimetallin kuten bariumin, kalsiumin tai litiumin kanssa 1 200 °C lämpötilassa:


title: Plutoniumtetrafluoridi

text: Lähtöaine PuF taas voidaan tuottaa plutoniumsuolojen liuoksesta ensin saattamalla plutonium +IV hapetusasteen muotoon vetyperoksidilla, sitten lisäämällä oksaalihappoa ja saostamalla syntynyt plutonium(IV)oksalaatti ja kuivaamalla ja hajottamalla se 300 °C lämpötilassa plutoniumdioksidiksi (PuO), joka sitten fluorataan kaasumaisella vetyfluoridilla:


title: Plutoniumtetrafluoridi

text: PuF (kuten myös PuF) emittoi neutroneja, ja tästä syystä sen käsittely vaatii hyvää säteilysuojausta.


title: Plutoniumfluoridi

text: Alkuaineen plutonium fluorideja ovat ainakin:


title: Plutoniumfluoridi

text: Myös yhdisteitä kuten oksofluoridit PuOF, PuOF, PuOF ja hydroksifluoridit Pu(OH)F ja Pu(OH)F tunnetaan.


Maastojuoksun maailmanmestaruuskilpailut 2015 järjestettiin 28. maaliskuuta Guiyangissa, Kiinassa.


title: Elsa Koponen

text: Elsa Rauha Koponen (1. toukokuuta 1885 Leppävirta – 12. helmikuuta 1977 Siilinjärvi) oli suomalainen kansakoulunopettaja ja joululaulun Tuikkikaa, oi joulun tähtöset sanoittaja.


title: Elsa Koponen

text: Leppävirtalaisen sahanhoitajan tytär Elsa Koponen valmistui opettajaksi vuonna 1907 Sortavalan opettajaseminaarista. Hän meni kihloihin tulevan Helsingin yliopiston musiikkitieteen professorin A. O. Väisäsen kanssa ja toimi aluksi tuberkuloosia sairastaneiden lasten koulun opettajana Lohjalla. Elsa Koponen sai myös itse tuberkuloositartunnan ja tästä kuultuaan Väisänen purki kihlauksen. Elsa Koponen ei mennyt enää naimisiin elämänsä aikana ja kihlauksen purku sai hänet jouluaattona 1917 (toisen tiedon mukaan joulun alla 1913) kirjoittamaan runonsa joka myöhemmin sävellettiin joululauluksi. Elsa Koposen ystävä Tilda Löthman-Koponen julkaisi runon joululehdessä ja runon sävelsivät Armas Maasalo ja P. J. Hannikainen. Laulu julkaistiin ensimmäisen kerran vuonna 1918 "Kansanopiston laulukirjassa".


title: Elsa Koponen

text: Elsa Koponen toimi sitten yli 20 vuoden ajan Siilinjärven Kasurilan koulun opettajana. Kotiseudullaan Koponen tunnettiin aktiivisena yhteiskunnallisena toimihenkilönä ja taitavana puhujana. Hänen harrastuksiinsa kuuluivat muiden muassa nuorisoseuratoiminta ja vapaaehtoinen maanpuolustustyö.


title: San Bernardinon terrori-isku

text: San Bernardinon terrori-isku oli joukkoampuminen, joka tapahtui San Bernardinon kaupungissa Kaliforniassa Yhdysvalloissa 2. joulukuuta 2015. Hyökkäyksen kohteena oli Inlandin palvelukeskus, joka järjestää kuntoutuksen ja kuljetuksen kaltaisia palveluita kehitysvammaisille ja heidän perheilleen. Ampuminen tapahtui klo 10:59 paikallista aikaa.


title: San Bernardinon terrori-isku

text: Terrori-iskussa kuoli 14 ihmistä ja 21 haavoittui.


title: San Bernardinon terrori-isku

text: Ampujat olivat 28-vuotias Syed Farook ja hänen 27-vuotias vaimonsa Tashfeen Malik, jotka saivat myöhemmin surmansa takaa-ajon jälkeen. Farook työskenteli terveystarkastajana virastossa, jossa ampuminen tapahtui. Hän osallistui viraston joulujuhliin juuri ennen surmatöiden alkua. Aluksi teon uskottiin liittyvän Farookin ongelmiin työpaikalla, sillä hän oli poistunut juhlista suuttuneena. Myöhemmin pariskunnan asunnolta kuitenkin löydettiin räjähteitä ja suuri määrä ammuksia, mikä viittaa suunnitelmallisuuteen. Presidentti Barack Obama kutsui iskua terroriteoksi.


title: San Bernardinon terrori-isku

text: Pakistanilaissyntyinen Malik vietti lapsuutensa Saudi-Arabiassa ja opiskeli farmasiaa yliopistossa Pakistanissa Multanin kaupungissa. Taliban suoritti alueella iskuja Malikin aloittaessa opinnot vuonna 2007, ja Multania pidettiin kiihkouskovaisten keskuspaikkana. Uutistoimisto AFP:n mukaan Malik opiskeli jonkin aikaa myös uskonnollisessa Al-Huda-instituutissa, jota on epäilty Taliban-ideologian tukemisesta. Malik tapasi Farookin pyhiinvaellusmatkalla Mekassa vuonna 2013. Hän saapui Yhdysvaltoihin vuonna 2014.


title: San Bernardinon terrori-isku

text: Iskujen jälkeen Malikin kerrottiin vannoneen uskollisuutta terroristijärjestö Isisille Facebook-päivityksessään iskupäivänä ja hänen uskottiin radikalisoineen myös miehensä. Myöhemmin FBI kertoi jihad-viestittelyn sosiaalisessa mediassa olleen yksityistä, ei julkista.


title: San Bernardinon terrori-isku

text: FBI:n johtaja James Comeyn mukaan ei ole näyttöä, että tekijät olisivat olleet osa terroristisolua tai terroristiryhmän ohjauksessa. Viranomaiset uskoivat pariskunnan kuitenkin suunnitelleen useampia terrori-iskuja San Bernardinon lisäksi.


title: San Bernardinon terrori-isku

text: FBI sai haltuunsa Farookin iPhonen ja vaati Applea murtamaan sen suojauksen. Apple ei suostunut, mutta maaliskuussa 2016 FBI onnistui murtamaan suojauksen kolmannen osapuolen avustuksella.


title: Ernst Larsen

text: Ernst Willy Larsen (18. heinäkuuta 1926 Ranheim – 2. joulukuuta 2015) oli norjalainen estejuoksija ja olympiamitalisti.


title: Ernst Larsen

text: Larsen voitti 3000 metrin estejuoksussa olympiapronssia Melbournessa 1956 ja EM-pronssia Bernissä 1954.


title: Ernst Larsen

text: Larsen kuoli sairastettuaan pitkään 89-vuotiaana 2. joulukuuta 2015.


title: Murroksia

text: Murroksia – esseitä, puheita ja kirjoituksia on kirjailija Väinö Linnan vuonna 1990 julkaistu toinen esseekokoelma. Se ilmestyi myös vuonna 2000 Linnan "Kootut teokset" -sarjan kuudentena osana yhdessä "Oheisia"-esseekokoelman (1967) kanssa. "Täällä Pohjantähden alla" -romaanitrilogian sekä "Tuntemattoman sotilaan" ohella Linnan laajaa esseetuotantoa pidetään hänen kolmantena pääteoksenaan.


title: Murroksia

text: "Murroksia" ilmestyi uudelleen vuonna 2007 nimellä "Esseitä". Uusintapainos sisältää alkuperäisen kokoelman lisäksi myös Linnan ensimmäisen julkaistun kirjoituksen "Köyhän työmiehen isänmaa" sekä tutkija Tapani Laineen esipuheen "Väinö Linna esseistinä".


title: Oheisia

text: Oheisia – esseitä ja puheenvuoroja on kirjailija Väinö Linnan vuonna 1967 julkaistu ensimmäinen esseekokoelma. Se ilmestyi myös vuonna 2000 Linnan "Kootut teokset" -sarjan kuudentena osana yhdessä "Murroksia"-esseekokoelman (1990) kanssa.


title: Jutta ja puolen vuoden superdieetit

text: Jutta ja puolen vuoden superdieetit on suomalainen laihdutusohjelma. Ohjelmassa seurataan ylipainon kanssa kamppailevia ihmisiä puolen vuoden ajan. Ohjelman juontajana toimii Jutta Gustafsberg ja valmentajina toimivat Personal trainerit Jari Mentula, Janne Käyhty, Mikko Korpeinen, Rami Nieminen, Harri Forsberg, Tero Kivinen, Anna Välimäki, Kaisa Toikko, Satu Kalmi ja Mari Järvelä. Toinen tuotantokausi alkoi Liv-kanavalla 2. tammikuuta 2013. Kolmas tuotantokausi alkoi 22. tammikuuta 2014. Neljäs tuotantokausi alkoi 14. tammikuuta 2015.


title: Jutta ja puolen vuoden superdieetit

text: Ensimmäinen tuotantokausi kulki nimellä Jutta ja superdieetit.


title: Bucky Barnes

text: James Buchanan ”Bucky” Barnes on kuvitteellinen hahmo Marvelin "Kapteeni Amerikka" -sarjakuvissa. Alkuperäinen hahmo on Joe Simonin ja Jack Kirbyn luoma hahmo Timely Comicsin alaisuudessa.


title: Bucky Barnes

text: Vuonna 2005 alkuperäinen Bucky tuotiin takaisin kuolleista aivopestynä salamurhaajana nimellä Talvisotilas (). "Sisällissota"-sarjakuvan tapahtumien jälkeen, kun Steve Rogersin luultiin kuolleen, hänestä itsestään tuli väliakaisesti Kapteeni Amerikka.


title: Bucky Barnes

text: Marvel Cinematic Universen elokuvissa Buckya näyttelee Sebastian Stan.


title: Bucky Barnes

text: James Buchanan Barnes syntyi Shelbyvillessä. Hän jäi orvoksi isänsä kuoltua Yhdysvaltain asevoimien leirillä Camp Lehighissä Virginiassa juuri ennen Yhdysvaltojen liittymistä toiseen maailmansotaan. Hänet adoptoitiin leirille maskotiksi, jossa hän sai lempinimen ”Bucky”. Lehighissä hän tutustui sotamies Steve Rogersiin, joka oli leirin kömpelöin sotilas. Tämä oli samaan aikaan, kun salaperäinen Kapteeni Amerikka alkoi näyttäytyä uutisartikkeleissa.


title: Bucky Barnes

text: Vuonna 1940 Bucky näki vahingossa Steve Rogersin pukeutumassa Kapteeni Amerikan univormuun ja vaati päästä tämän mukaan taisteluihin. Ennen kuin Barnesista tuli Kapteeni Amerikan apuri, hän joutui käymään läpi rankan harjoittelun. Asevoimat päättivät käyttää 15-vuotiasta Barnesia täten symbolina vedotaakseen Amerikan nuorisoon.. Kapteeni Amerikka kuitenkin hyväksyi Buckyn apurikseen vasta kun kaksikko oli yhdessä kohdannut Punakallon. Yhdessä Kapteeni Amerikka ja Bucky taistelivat natsismia vastaan sekä Amerikassa että sen ulkopuolella, jolloin heistä tuli supersankariryhmä Hyökkääjät, taistellen ensimmäisen tehtävänsä aikana Ylimiestä vastaan.


title: Bucky Barnes

text: Maailmansodan viimeisinä päivinä vuonna 1945 Kapteeni Amerikka ja Bucky yrittivät estää Paroni Zemoa tuhoamasta kokeellista miehittämätöntä lentokonetta. Zemo laukaisi koneen täynnä räjähteitä Rogersin ja Barnesin seuratessa. He pääsivät juuri ajoissa koneen sisään, mutta Bucky epäonnistuu pommin purkamisessa, jolloin se räjähtää ennenaikaisesti. Buckyn uskottiin kuolleen, kun taas Rogers putosi Pohjois-Atlantin jäisiin vesiin. Rogers säilyi elossa jään sisällä, kunnes Kostajat löysivät ja herättivät hänet.


title: Bucky Barnes

text: Vuonna 2005 paljastettiin, että Bucky selvisi hengissä toisesta maailmansodasta. Lentokoneen räjähdettyä kenraali Vasily Karpov ja hänen ryhmänsä löysivät tajuttoman Buckyn, jonka toinen käsivarsi oli irronnut. Bucky heräsi myöhemmin Moskovassa, mutta oli saanut aivovamman ja kärsi muistinmenetyksestä. Hänelle asennettiin mekaaninen kärsivarsi ja Osasto X koulutti hänestä salamurhaajan, joka käytti koodinimeä Talvisotilas. Neuvostoliitto lähetti hänet salamurhaamaan ihmisiä ja hän tuli tehtäviensä aikana tavanneeksi myös Mustan Lesken. Talvisotilasta on pidetty kryostaasissa aina, kun hän ei ollut suorittamassa tehtävää ja sen seurauksena hän on ikääntynyt muutamassa vuodessa vain nuoreksi aikuiseksi.


title: Työläisaktivismi

text: Työläisaktivismiksi kutsutaan suomalaisen työväenliikkeen 1900-luvun alussa harjoittamaa vastarintaa, joka oli suunnattu Venäjän hallinnon Suomen suuriruhtinaskuntaan kohdistamia venäläistämistoimia vastaan. Se oli osa sortokausien aktivismia, jota työväenliikkeen ohella harjoittivat myös perustuslailliset aktivistit. Molempien toiminta käsitti passiivisen vastarinnan lisäksi suoraa toimintaa, kuten erilaisia ryöstöjä, terroritekoja ja väkivaltaisuuksia, jotka kohdistuivat venäläisiin viranomaisiin ja sotilashenkilöihin sekä heidän kanssaan yhteistyötä tehneisiin suomalaisiin.


title: Työläisaktivismi

text: Lyhytaikaiseksi jäänyt työläisaktivismi käynnistyi keväällä 1904, kun Helsingissä perustettiin maanalainen työläisaktivistien järjestö. Työläisaktivistit tekivät yhteistyötä porvarillisten aktivistien kanssa aina syksyn 1905 suurlakkoon saakka, jonka myötä työväenliikkeen ja perustuslaillisten välit katkesivat. Ennen suurlakkoa tapahtuneet terroriteot olivat lähes kaikki työläisaktivistien tekemiä ja porvarillisten aktivistien rahoittamia. Varsinainen työläisaktivismi tuli päätökseensä syksyn 1906 jälkeen, jolloin punakaartit lakkautettiin Viaporin kapinan seurauksena ja työväenliike keskittyi kevään 1907 eduskuntavaaleihin.


title: Työläisaktivismi

text: Työläisaktivistit toimivat pääosin sosialidemokraattisten työväenyhdistysten piirissä, mutta kuitenkin selkeästi erillään puoluejohdosta, joka ei missään vaiheessa osallistunut tai edes hyväksynyt aktivismia. He saivat vaikutteita myös anarkismista, kun toimittaja Kaapo Murros suomensi venäläisen anarkistifilosofi Pjotr Kropotkinin tunnetuimman teoksen "Taistelu leivästä". Työläisaktivistien liikettä on luonnehdittu jopa kokonaan anarkistiseksi. Porvarillisten aktivistien tavoin työläisaktivistit olivat yhteistoiminnassa myös tsaarinvaltaa vastustaneiden venäläisten liberaalien ja sosialistivallankumouksellisten kanssa.


title: Työläisaktivismi

text: Osa työväenliikkeen ensimmäisen polven vaikuttajista oli tehnyt yhteistyötä perustuslaillisten aktivistien muodostaman kagaalin kanssa jo ensimmäisen sortokauden (1899–1905) alkuvuosina. Heistä merkittävimpiä olivat N. R. af Ursin, Yrjö Mäkelin, Reino Drockila, Taavi Tainio, J. K. Kari, Kössi Ahmala ja Heikki Törmä sekä ruotsinkielisessä työväenliikkeessä vaikuttaneet Filemon Tiderman, Mårten Holmberg ja K. H. Wiik. Varsinaisen työläisaktivismin aikana he tulivat tunnetuiksi väkivaltaisen toiminnan arvostelijoina ja vastustajina, lukuun ottamatta ruotsinkielisiä, jotka vuoden 1905 aikana siirtyivät kannattamaan aktivistien toimintaa.


title: Työläisaktivismi

text: Passiivista vastarintaa, kuten kutsuntalakkoja organisoineet työväenliikkeen edustajat alkoivat radikalisoitumaan vasta Suomen Aktiivisen Vastustuspuolueen perustajan Konni Zilliacuksen kanssa tekemänsä yhteistyön johdosta. Hän tutustutti työläisaktivistit myös Venäjän sosialistivallankumouksellisiin, joiden kanssa porvarilliset aktivistit olivat jo pitkään tehneet yhteistyötä. Vaikka Suomen perustuslaillisilla ja Venäjän bolševikeilla oli täysin erilaiset poliittiset näkemykset, heitä yhdisti pyrkimys tsaarinvallan syrjäyttämiseen. Sosialidemokraattinen puolue ja sen edeltäjä Suomen Työväenpuolue sen sijaan pysytteli virallisesti erossa sekä passiivisesta että aktiivisesta vastarinnasta. Se ei halunnut riskeerata saavuttamaansa yhteiskunnallista asemaa, kuten omia työväenjärjestöjään ja lehdistöään, vaan keskittyi koko ensimmäisen sortokauden ajan äänioikeuskysymykseen.


title: Työläisaktivismi

text: Kagaalin johtama työläisaktivistien toiminta alkoi itsenäistyä vuoden 1903 lopussa ja työläisaktivistien oma järjestö perustettiin lopulta Helsingin työväentalolla huhtikuussa 1904. Kokouksen koollekutsujana ja koko hankkeen alullepanijana oli toimittaja Matti Turkia. Tilaisuudessa olivat läsnä myös muun muassa Otto Tiuppa ja Edvard Valpas, joka kuitenkin vetäytyi nopeasti syrjään aktivistiliikkeen toiminnasta. Organisaatio perustettiin SDP:n puoluehallinnon luvalla, koska puolueessa pidettiin mahdollisena, että viranomaiset kieltäisivät työväenliikkeen toiminnan kokonaan. Turkian johdolla muodostettiin eri puolille maata viisi- tai kymmenenhenkisiä ryhmiä, joiden jäsenet taas perustivat omia ryhmiään. Näin ollen osa niistä jäi kokonaan puoluejohdolle tuntemattomiksi ja sen kontrollin ulkopuolelle.


title: Työläisaktivismi

text: Vuoden 1905 alussa ryhmissä väitettiin olevan yhteensä 6 000 jäsentä, joista puolet oli pääkaupungissa. Muita keskuksia olivat Viipuri, Tampere ja Kuopio sekä Vuoksen- ja Kymenlaakso. Aktivistiryhmiä oli kaikkiaan ainakin 50. Turkian ohella liikkeen ensimmäisiä johtohahmoja olivat oululainen räätäli Jaakko Kemppainen, hämeenlinnalainen suutari J. H. Saaristo, tamperelainen suutari Emil Saarinen ja Ensossa vaikuttanut sukeltaja Heikki Jalonen. Myöhemmin tunnetuista työväenliikkeen vaikuttajista aktivistien toiminnassa olivat mukana muun muassa Leo Laukki ja August Rissanen. Aseistuksensa järjestö hankki perustuslaillisilta aktivisteilta, joiden suuntaan yhdysmiehinä toimivat Timo Helenius ja Yrjö Mäkelin. Tarkoituksena oli aseellinen varustautuminen viranomaisten mahdollisia toimenpiteitä varten, mutta myös luoda yhteyksiä Venäjän vallankumouksellisiin ja avustaa heitä kaikin tavoin tsaarinvallan kukistamisessa.


title: Työläisaktivismi

text: Keväällä 1905 suomalaiset aktivistit aloittivat aseellisen kapinan valmistelun yhdessä venäjän vallankumouksellisten kanssa. Tarkoituksena oli lamauttaa Suomen suuriruhtinaskunnan ylin hallinto samaan aikaan, kun venäläiset aloittavan oman kapinansa Pietarissa. Strategian mukaan Suomi oli tarkoitus olla yksi vallankumouksen keskuspaikoista. Toukokuussa kagaali alkoi kuukausittain maksamaan suuria rahasummia Helsingin työväenyhdistyksen puheenjohtajalle Emil Perttilälle, joka oli myös työläisaktivistien johtomiehistä. Rahat oli tarkoitettu virkamiehiä ja sotaväkeä vastaan suunnattujen mielenosoitusten järjestämiseen. Suurimmat kansallishenkiset ja jyrkän venäläisvastaiset mielenosoitukset nähtiin heinä–elokuussa.


title: Työläisaktivismi

text: Kun kapinan käynnistäjäksi tarkoitettu yleislakko viimein alkoi Venäjällä lokakuussa 1905, se ei sujunutkaan vallankumouksellisten suunnitelmien mukaan. Lisäksi Konni Zilliacus oli siirtynyt syrjään ja aktivisteja johti nyt Saksasta käsin Henry Biaudet. Tämän vuoksi venäläiset eivät saaneet yhteyttä suomalaisiin aktivisteihin, mutta suurlakko syntyi kuitenkin heidän oma-aloitteisella toiminnallaan. Se alkoi Suomessa viikonloppuna 28.–29. lokakuuta, kun työläisaktivistit onnistuivat taivuttelemaan Viipurin ratajakson työläiset lakkoon. Samaan aikaan työläisaktivistit organisoivat paikallisia lakkoja kaikissa Suomen merkittävimmissä kaupungeissa ja ryhtyivät muodostamaan lakkokomiteoita ja yleisen järjestyksen ylläpitämistä varten tarkoitettuja kansalliskaarteja yhdessä perustuslaillisten kanssa. Lakon aikana työläisaktivistit organisoivat muun työväenliikkeen ohella suuria eri puolilla maata järjestettyjä kansankokouksia.


title: Työläisaktivismi

text: Vaikka lakko alkoi työväenliikkeen ja porvariston yhteistyönä, osapuolet ajautuivat nopeasti erilleen. Työväenliike antoi niin sanotun "punaisen julistuksen", jonka toteuttaminen olisi merkinnyt muun muassa senaatin erottamista. Perustuslailliset taas kävivät kenraalikuvernööri Ivan Obolenskiin kanssa omia neuvottelujaan eivätkä kelpuuttaneet työväestön edustajia mukaan. Erimielisyyksien johdosta yhteisesti perustetut kansalliskaartit jakaantuivat lakon loppuvaiheessa työläisten punakaarteiksi ja ylioppilaiden suojeluskaartiksi, joiden välille oli lähellä syntyä jopa väkivaltaisia yhteenottoja. Suurlakon johtohahmoihin kuuluneen Yrjö Mäkelinin ajama yhteistoiminta jäi näin ollen tappiolle ja enemmistö sosialidemokraateista omaksui Edward Valppaan kannattaman vallankumouksellisen linjan.


title: Työläisaktivismi

text: Lopullisesti työläisaktivismi tuli päätepisteeseensä elokuun 1906 Viaporin kapinan jälkeen. Sen yhteydessä nähtiin niin sanottu Hakaniemen mellakka, jossa yhdeksän ihmistä sai surmansa punakaartin ja ylioppilaiden suojeluskaartin välille puhjenneessa tulitaistelussa. Perustuslaillisten aktivistien ja työväenliikkeen välit erkaantuivat, vaikka esimerkiksi Johannes Gummerus korosti "Framtid"-lehteen kirjoittamassaan artikkelissa punakaartin isänmaallista luonnetta ja piti Hakaniemen mellakkaan johtaneita tapahtumia väärinkäsityksinä. Hieman myöhemmin Ola Castrén totesi samassa lehdessä yhteiskunnan kehittyvän sosialistien ennustamaan suuntaan ja katsoi, että alkavassa taistelussa aktivistit ja työväenliike olivat eri puolella kuin suurpääomaa edustavat kapitalistit. Nuorsuomalaiset ja aktivistit toivoivatkin työväenliikkeen edelleen asettuvan heidän kanssaan yhteiseen rintamaan tsaarinvaltaa vastaan. Se ei kuitenkaan toteutunut, koska sosialistien suurlakon jälkeen omaksuman luokkataisteluopin mukaan nationalismi ja työväenaate eivät sopineet yhteen. Tämän johdosta työväenliikettä alettiinkin arvostelemaan ”epäkansalliseksi”.


title: Työläisaktivismi

text: Hakaniemen mellakan johdosta senaatti päätti nopeasti määrätä molemmat kaartit lakkautettaviksi. SDP hajottikin punakaartit omatoimisesti Oulussa elokuun lopulla pitämässään puoluekokouksessa. Ne olivat muodostuneet ongelmalliseksi myös puolueen johdolle, koska kaartista oli tullut sen käskyvallan ulkopuolella toimiva rinnakkaisorganisaatio. Samana vuonna tehty eduskuntauudistus puolestaan muutti olennaisesti SDP:n poliittista asemaa, joten puolue päätti Oulun puoluekokouksessa väkivaltaisen vallankumouksen sijasta keskittyä parlamentaariseen vaikuttamiseen.


title: Työläisaktivismi

text: Muutamia punakaarteja jatkoi kuitenkin toimintaansa vielä maanalaisina ainakin Turussa ja Viipurin ympäristössä. Pohjois-Amerikkaan paennut Helsingin punakaartin johtaja Johan Kock piti niihin yhteyttä ja kaartien parissa eläteltiinkin toiveita hänen paluustaan kotimaahan. Maanalaisten kaartien toiminta kuitenkin hiipui kevään 1907 aikana, kun puoluejohto selkeästi tuomitsi ne ja työväenliikkeen mielenkiinto kohdistui vaalien jälkeiseen eduskuntatyöhön. Ainoastaan Kuopion seudulla toimi syksyn ja kesän 1907 ajan maanalainen taisteluryhmä, jolla oli ilmeisesti jonkinlaisia anarkistisia vaikutteita. Utopiasosialisti Matti Kurikka puolestaan perusti vielä vuonna 1908 Suomi-Suoja-nimisen järjestön, jonka tarkoituksena oli vastarinta Suomen suuriruhtinaskuntaan sijoitettuja venäläisiä joukkoja vastaan. Se ei kuitenkaan saavuttanut laajaa kannattajakuntaa ja lopetti toimintansa nopeasti.


title: Työläisaktivismi

text: Työväenliikkeen pariin oli vuoden 1905 suurlakon yhteydessä tullut joukko nuoria ylioppilaita, joita kutsuttiin ”nuorsosialisteiksi”. Vanhoista työväenliikkeen veteraaneista poiketen he edustivat radikaalia aseelliseen vallankumoukseen nojautuvaa linjaa, joka kuitenkin jäi tappiolle Oulun vuoden 1906 puoluekokouksessa. Tämän johdosta osa nuorsosialisteista ja työläisaktivisteista piti Oulussa oman salaisen kokouksen, jossa he perustivat SDP:lle maanalaisesti toimivan rinnakkaisjärjestön. Aloitteen tekijänä oli insinööri Severi Alanne, muita kokoukseen osallistujia olivat muun muassa Sulo ja Väinö Wuolijoki sekä vanhat työläisaktivistit Timo Helenius ja Leo Laukki. Organisaation tarkoituksena oli valmistautua uuden suurlakon varalle, hankkia aseita tsaarinvallan kukistamista varten ja tehdä yhteistyötä Venäjän vallankumouksellisten kanssa. Saksalaisen Karl Kautskyn ja Venäjän vallankumouksellisten lisäksi nuorsosialistit saivat radikaaleja vaikutteita myös Ruotsista, erityisesti Helenius kannatti sikäläisen sosialidemokraatin Hinke Bergegrenin väkivaltaista vallankumousta painottavaa linjaa.


title: Työläisaktivismi

text: Järjestö kuitenkin paljastui jo kuukauden kuluttua syyskuussa, mikä puolestaan aiheutti sisäisiä riitoja muun muassa Tampereen Työväenyhdistyksessä. Viranomaiset puolestaan pääsivät organisaation jäljille vuoden 1907 alussa, kun se oli auttanut bolševikkeja painamaan Suomessa olleiden sotilaiden keskuuteen levitettyä "Vestnik kazarmy" -lehteä. Alanne joutui pakenemaan Pohjois-Amerikkaan, ja nuorsosialistien toiminta tyrehtyi, kun SDP:n vanhempi polvi Yrjö Mäkelinin johdolla asettui tiukasti heidän vallankumoushankkeitaan vastaan.


title: Työläisaktivismi

text: Työläisaktivistien järjestössä oli alusta alkaen vallalla luokkataistelua ja väkivaltaista toimintaa kannattava henki, joka oli vahvinta Viipurissa ja muualla Karjalan kannaksen alueella sekä Kuopiossa ja Pohjois-Savossa. Viipurilaisten kiinnostus johtui tiiviistä kanssakäymisestä venäläisten vallankumouksellisten kanssa. Erityisen aktiivisia olivat vastaperustetun Rautatieläisten Liiton Viipurin osaston jäsenet, jotka olivat jatkuvasti tekemisissä radikaalien venäläisten rautatieläisten kanssa. Kaupungissa oli jo ennen suurlakkoa nähty useita tsaarinvallan edustajia kohtaan suunnattuja väkivallantekoja, jotka jatkuivat myös lakon jälkeen.


title: Työläisaktivismi

text: Kuopion läänissä puolestaan keskityttiin aluksi kutsuntalakkoihin, joissa vastustettiin suomalaisten laittomana pitämää Venäjän yleistä asevelvollisuutta. Innokkaimpia agitaattoreita oli kuopiolainen kirjansitoja Pekka Mömmö, joka oli toimintansa vuoksi myös vangittuna. Kuopiolaisten työläisaktivistit ottivat vaikutteita myös anarkismista. Aatteelliseksi johtohahmoksi nousi työväenliikkeeseen suurlakon aikana mukaan tullut J. A. Mustonen, joka oli valmistunut opettajaksi Kajaanin seminaarista. Hänen mielestään yhteiskunnallisten olojen perinpohjaiseen muutokseen tähtäävä vallankumous oli ainoa tavoiteltava päämäärä ja sen saavuttamiseksi olivat kaikki keinot sallittuja. Se tarkoitti Mustosen näkemyksen mukaan myös yksityisiin ihmisiin kohdistuneita väkivallantekoja sekä vallankumoustaistelun rahoittamiseksi tehtyjä ryöstöjä. Kuopiolaisten radikaalit näkemykset tulivat kaupungissa ilmestyneen "Savon Työmiehen" lisäksi esille muun muassa SDP:n vuoden 1906 Oulun puoluekokouksessa ja varsinaisen työläisaktivismin laannuttua vielä Sosialidemokraattisen nuorisoliiton vuoden 1908 Vaasan kokouksessa.


title: Työläisaktivismi

text: Työläisaktivistien suorittamat väkivaltaisuudet ja terroriteot sijoittuvat vuosiin 1905–1907 ja niitä tehtiin lähinnä Viipurin ja Kuopion seuduilla. Välittömästi suurlakon päättymisen jälkeen marraskuun alussa 1905 tapahtui useita räjähdysaine- ja asevarkauksia, joiden takana olivat työväenyhdistysten liepeillä toimineet maanalaiset järjestöt. Helmikuussa 1906 puolestaan joukko latvialaisia bolševikkeja ryösti suomalaisen aktivistin K. E. Primus-Nymanin avustamana Venäjän valtionpankin Helsingin konttorin, josta alkoi aina seuraavan vuoden syksyyn saakka jatkunut väkivaltaisuuksien sarja.


title: Työläisaktivismi

text: Tunnetuin työläisaktivistien tekemä murha nähtiin jo ennen suurlakkoa heinäkuussa 1905, jolloin viipurilainen maalari Kalle Procopé ampui santarmiupseeri Vladimir Kramarenkon. Murhan on väitetty tapahtuneen paikallisen aktivistiryhmän toimeksiannosta, mutta kuulusteluissa Procopé kuitenkin väitti toimineensa yksin ja hetken mielijohteesta. Hieman aikaisemmin maaliskuussa oli kauppa-apulainen Matti Reinikka yrittänyt ampua Viipurin läänin kuvernöörin Nikolai Mjasojedovin. Hän oli myös jo vuotta aikaisemmin ollut pidätettynä osallisuudesta Helsingissä tapahtuneeseen prokuraattori Eliel Soisalon-Soinisen murhaan, jonka teki perustuslaillinen aktivisti Lennart Hohenthal.


title: Työläisaktivismi

text: Suurlakon päättymisen jälkeen Viipurissa toimi ainakin kaksi maanalaista taistelujärjestöä, jotka olivat osallisena helmikuussa 1907 tapahtuneeseen rautatiekasööri K. P. Hahlin ryöstömurhaan. Syyllisinä pidettiin Rautatieläisten Liiton ja Viipurin työväenyhdistysten jäseniä, mutta rautatieläiset antoivat kuitenkin lausunnon, jossa tekoa paheksuttiin. Muualla Viipurin työväenliikkeessä sillä oli kannatusta, esimerkiksi kaupungissa ilmestynyt sosialidemokraattinen sanomalehti "Työ" moitti rautatieläisten julkilausumaa. Suurlakon jälkeisiä väkivallantekoja oli Viipurin lisäksi muun muassa Äyräpään Pölläkkälässä, jossa paikallisen työväenyhdistyksen ja punakaartin jäsenet murhasivat sahanomistaja Fredrik Oscar Geffertin tämän irtisanottua 400 työläistä. Alueella toimi myös vastaaviin veritekoihin syyllistynyt Karjalan kansan mahti -niminen järjestö, joka kuitenkin oli pääosin porvarillinen. Kummatkin tahot saivat vaikutteita Karjalan kannaksella piileskelleiltä venäläisiltä vallankumouksellisilta ja lisäksi maanalaisessa toiminnassa oli mukana Pietarin Suomalaisen Työväenyhdistyksen jäseniä.


title: Työläisaktivismi

text: Kuopion työläisaktivistien väkivallanteot tapahtuivat vasta kesällä ja syksyllä 1907, kun muualla maassa aseellinen toiminta oli loppunut jo viimeistään samana keväänä. Eniten kohua herättivät elo- ja lokakuussa tehdyt Saastamoisen rullatehtaan palkkarahojen ja Karhonsaaren sahan kassanhoitajan ryöstöt, joiden seurauksena Kuopion työläisaktivistien johtohahmoihin kuulunut J. A. Mustonen joutui pakenemaan Pohjois-Amerikkaan. Väkivaltaisuuksiin olivat kytköksissä myös ainakin Vilho Boman ja Antti Partanen. Karjalaisten aktivistien tavoin Pohjois-Savossakin saatiin vaikutteita venäläisiltä vallankumouksellisilta, lisäksi Kuopiossa oli radikaalin yhteiskunnallisen ajattelun perinteitä jo Minna Canthin ajoista lähtien. Kuopiolaisten radikaali linja nousi esille vielä sosialidemokraattisen nuorisoliiton vuoden 1908 kokouksessa, jossa Jukka Rahja ja Matti Väisänen kannattivat Venäjän vallankumouksellisten kaltaista terroritoimintaa.


title: Työläisaktivismi

text: Salanimellä Ere Kolu myöhemmin tunnettu anarkisti Kustaa Liukonen puolestaan ampui keväällä 1907 Kouvolan rautatieasemalla tsaarin salaisen poliisin ohranan kätyriksi epäillyn Nikolai Vestnikovin. Kolu oli aikaisemmin ollut mukana myös pankkiryöstöissä ja asevarkauksissa sekä toiminut Viaporin kapinan aikana Johan Kockin henkivartiokaartissa.


title: Työläisaktivismi

text: Suomalaiset sosialidemokraatit tekivät jo vuosisadan vaihteesta lähtien jonkin verran yhteistyötä Venäjän sosialistivallankumouksellisten kanssa, mutta eivät kuitenkaan samassa mittakaavassa kuin perustuslailliset. Bolševikkeja avustettiin vuosina 1901–1902 lähinnä kirjallisuuden ja muiden painotuotteiden salakuljetuksessa ja painamisessa. Suomalaisina yhdysmiehinä olivat muun muassa virkaerossa ollut upseeri Johan Kock, toimittaja A. B. Mäkelä ja ruotsalaissyntyinen metallimies Axel Weüdel. Venäläisten puolelta toimintaa organisoivat muun muassa Nikolai Burenin ja Vladimir Smirnoff.


title: Työläisaktivismi

text: Suurlakon jälkeen bolševikkejä ryhtyivät avustamaan nuorsosialistit, jotka tarjosivat poliittisille pakolaisille piilopaikkoja ja auttoivat heitä matkustamaan Suomen kautta ulkomaille. Bolševikit puolestaan neuvoivat suomalaisia aktivisteja räjähdysaineiden käytössä sekä erilaisten pommien valmistamisessa.


title: Kotamäki

text: Kotamäki voi tarkoittaa seuraavia:


title: Mart Seim

text: Mart Seim (s. 24. lokakuuta 1990) on virolainen painonnoston superraskaansarjan MM-mitalisti.


title: Mart Seim

text: Seim saavutti Houstonin MM-kilpailuissa 2015 pronssia yli 105 kg:n sarjassa yhteistuloksella 438 kg. Työnnössä hän sai hopeaa tuloksella 248 kg. Hän oli MM-kilpailuissa 2014 samassa painoluokassa yhteistuloksen neljäs. EM-kilpailuissa 2014 hän sai työnnössä pronssia ja oli yhteistuloksessa kuudes.


title: Tilli (täsmennyssivu)

text: Tilli taroittaa esimerkiksi seuraavia:


title: Timo Nieminen

text: Timo Nieminen -nimisiä henkilöitä ovat:


title: Artūrs Plēsnieks

text: Artūrs Plēsnieks (s. 21. tammikuuta 1992) on latvialainen painonnoston raskaansarjan MM- ja EM-mitalisti.


title: Artūrs Plēsnieks

text: Plēsnieks saavutti Houstonin MM-kilpailuissa 2015 pronssia alle 105 kg:n sarjassa yhteistuloksella 405 kg. Hän oli samassa painoluokassa yhteistuloksen viides MM-kilpailuissa 2013 ja seitsemäs Lontoon olympialaisissa 2012. EM-kilpailuissa hän sai yhteistuloksessa pronssia ja työnnössä hopeaa EM-kilpailuissa 2013 sekä työnnössä pronssia 2014.


title: Artūrs Plēsnieks

text: Plēsnieks voitti alle 23-vuotiaiden Euroopan-mestaruuden alle 105 kg:n sarjassa 2013 ja 2014 sekä yli 105-kiloisissa 2015. Nuoremmissa ikäluokissa hän on voittanut yhteistuloksen maailmanmestaruuden 2010, saanut MM-hopeaa 2011 ja 2012 sekä MM-pronssia 2009, voittanut Euroopan-mestaruuden 2008, 2009 ja 2011 sekä saanut EM-hopeaa 2008 ja 2009. Lisäksi hän on saavuttanut useita nuorten arvokisamitaleja tempauksessa ja työnnössä.


title: Kuvaja

text: Kuvaja on suomenkielinen sukunimi. Tunnettuja nimenkantajia ovat:


title: Vulkaaninen salamointi

text: Vulkaaninen salamointi eli tulivuorisalamointi on sääilmiö, jossa tulivuoren purkauspilvessä esiintyy ukkosta. Tuhkasta ja kiviaineksesta muodostuvan purkauspilven hiukkasiin muodostuu sähkövaraus samoin kuin ukkospilven jääkiteisiin. Kun varaus kasvaa tarpeeksi suureksi, se purkautuu salamointina, kuten ukkospilvessäkin. Vulkaaninen salamointi esiintyy yleensä purkauspilven sisäisinä pilvisalamoina, eikä ulotu purkauspilvestä maahan.


title: Vulkaaninen salamointi

text: Vulkaaninen salamointi ilmiönä on tunnettu jo antiikin ajalla. Roomalainen historioitsija Plinius nuorempi kertoi salamoinnista silminnäkijäkuvauksessaan Pompeijin kaupungin tuhonneesta vuoden 79 Vesuviuksen purkauksesta.


title: Per Adolf von Bonsdorff (professori)

text: Per Adolf von Bonsdorff (21. elokuuta 1885 Tampere – 29. syyskuuta 1965 Helsinki) oli suomalainen hammaslääkäri. Hän oli Helsingin yliopiston hammaslääketieteen (hammasplombeeraustaidon eli hampaantäyttöopin) opettaja 1925–1953, ja hänelle myönnettiin professorin arvonimi 1945.


title: Per Adolf von Bonsdorff (professori)

text: Bonsdorffin vanhemmat olivat lääketieteen tohtori, piirilääkäri Karl Edward von Bonsdorff ja Sofia Johanna Ahonius. Bonsdorff tuli ylioppilaaksi Helsingin reaalilyseosta, valmistui hammaslääketieteen kandidaatiksi 1905, hammaslääketieteen tohtoriksi 1909 ja odontologian tohtoriksi 1925. Hänen puolisonsa oli vuodesta 1909 tanssitaiteilija Edith Helene Andersen.


title: JBL (kaiutinmerkki)

text: JBL on yhdysvaltalainen äänentoistolaitteiden tuotemerkki, jonka nykyisin omistaa Harman International Industries. JBL:n päätuotteita ovat kaiuttimet ja niiden oheislaitteet. Nimilyhenne JBL tulee yhtiön perustajan James Bullough Lansingin (1902–1949) nimestä.


title: JBL (kaiutinmerkki)

text: JBL on jakaantunut kahteen liiketoiminta-alueeseen: JBL Consumer tekee kaiuttimia kuluttajille, ja JBL Professional huolehtii ammattikohderyhmien äänentoistosta äänitysstudioissa, elokuvateattereissa, muissa julkisissa tiloissa ja konserteissa.


title: JBL (kaiutinmerkki)

text: James B. Lansing perusti JBL-yhtiön Kaliforniassa vuonna 1946 lähdettyään pois perustamastaan ammattiäänentoistoon erikoistuneesta Altec Lansing -yhtiöstä. Uuden yhtiön muita perustajia olivat Chauncy Snow ja talousneuvonantaja Chester L. Noble, joiden osuudet Lansing kuitenkin osti pian itselleen. Yhtiön nimi oli aluksi "Lansing Sound", mutta Altec Lansingin valitettua liiasta samankaltaisuudesta nimeksi tuli "James B. Lansing Sound". Myös tuotteissa James B. Lansing kopioi aluksi suoraan edellisen työnantajansa malleja, mikä kiristi entisestään suhteita Altec Lansingiin.


title: JBL (kaiutinmerkki)

text: JBL-yhtiö perustettiin toisen maailmansodan jälkeisessä matalasuhdanteessa, eikä James B. Lansing ollut mikään talousnero. Vaikeuksiin joutuneen yrityksen pelastajaksi tuli ilmailupioneeri Roy Marquardt, joka tarjosi paitsi rahoitusta, myös tuotantotilaa edullisin ehdoin. Kun General Tire Company osti vuonna 1949 Marquardtin yhtiön, se ei ollut kiinnostunut kaiutinverstaasta. Marquardt-yhtiön William Thomas kuitenkin vaihtoi työpaikkaa ja ryhtyi JBL:n varatoimitusjohtajaksi, ja tuotanto siirrettiin pois Marquardtin tiloista.


title: JBL (kaiutinmerkki)

text: Yhtiön talousvaikeudet kuitenkin pahenivat niin, että James B. Lansing teki itsemurhan 47-vuotiaana vuonna 1949. JBL-yhtiön onnistui kuitenkin jatkaa toimintaansa Lansingin henkivakuutusrahojen avulla. Yhtiön otti johtoonsa ja omistukseensa William Thomas, joka osti itselleen myös Lansingin lesken kolmasosan osuuden.


title: JBL (kaiutinmerkki)

text: JBL:n alkuvaiheen menestys perustui läheiseen yhteistyöhön Alnico-metalliseosta toimittavan Arnold Engineeringin kanssa. Uudesta Alnico V -seoksesta oli mahdollista valmistaa entistä pienempiä mutta silti teholtaan suuria kaiuttimia. James B. Lansingin kuolemasta huolimatta hänen maineensa eli ja auttoi sekä Altec Lansingiä että JBL-yhtiötä parantamaan tunnettuuttaan ja myyntiään 1950-luvulla. Kun kotiäänentoistolaitteiden markkinat alkoivat kehittyä, JBL meni mukaan hifiliiketoimintaan ja kehitti menestyksekkäitä kaiutinmalleja, kuten pitkänomaista senkkiä muistuttavan Paragon-kaiutinkalusteen, joka tarjosi stereoääntä.


title: JBL (kaiutinmerkki)

text: 1960-luvulla JBL kehitti tarkkailukaiuttimia äänitysstudioiden käyttöön. JBL 4320 -kaiuttimet pääsivät aluksi Capitol Recordsin studioihin Hollywoodissa, kunnes Capitolin emoyhtiö EMI alkoi haluta samoja kaiuttimia ja niiden kehitelmiä muihinkin studioihinsa ympäri maailmaa. Fender-sähkökitaravalmistaja innostui JBL:n D130-kaiuttimen suorituskyvystä kitaravahvistimeen liitettynä, ja JBL alkoi suunnitella kaiutinratkaisuja uuden rock-kulttuurin vaatimaan esitysäänentoistoon. Monet nykyisetkin JBL Professional -tuotteet perustuvat 1960-luvun kehitelmiin, joista vastasi erityisesti George Augspurger.


title: JBL (kaiutinmerkki)

text: Vuonna 1969 William Thomas myi JBL-yhtiön Harman/Kardon-hifimerkin perustajalle Sidney Harmanille, jonka silloinen yhtiö Jarvis Corporation tunnetaan nyt nimellä Harman International Industries. JBL L100 -kotikaiuttimesta tuli siihen asti myydyin kaiutinmalli maailmassa, ja L-sarja laajeni 1970-luvun kuluessa kattavaksi. Muita JBL:n suosikkimallistoja olivat Ti-sarja sekä ammattikäyttöön 1980-luvun puolivälistä alkaen lanseerattu JBL Control -sarja. High end -huippukaiuttimia myytiin nimillä K2 ja Everest ja edullisempia kuluttajatuotteita nimellä Northridge. JBL:n kaiuttimet saivat THX-standardin myötä yhä vahvemman jalansijan myös elokuvateattereiden monikanavaäänentoistossa. JBL on merkittävä tekijä myös autoteollisuuden äänentoistokomponenttien toimittajana, ja kuluttajavalikoimaan kuuluvat nykyisin myös kuulokkeet ja tietokonekaiuttimet.


title: Otto Koivula

text: Otto Ville Koivula (s. 1. syyskuuta 1998 Nokia) on suomalainen jääkiekkoilija, jolla on tulokassopimus NHL-joukkue New York Islandersin kanssa. Hän on pelipaikaltaan vasen laitahyökkääjä.


title: Otto Koivula

text: Koivula on Tampereen Ilveksen oma kasvatti. Hän toimi kaudella 2013–2014 seuran C-nuorten varakapteenina ja oli Ilveksen paras pistemies ja syöttäjä sekä C-nuorten SM-sarjan runkosarjassa (myös joukkueen paras maalintekijä) tehoilla 26+30=56 että SM-karsinnoissa tehoilla 7+12=19. Kaudesta 2014–2015 Koivula pelasi noin puolet Ilveksen A-nuorissa ja puolet B-nuorissa. Hän teki B-nuorissa 21 runkosarjaottelussa tehot 22+32=54, joten Koivula teki ottelua kohden keskimäärin peräti 2.57 pistettä.


title: Otto Koivula

text: Jokerit varasi Koivulan 129. pelaajana . Hän debytoi kaudella 2015–2016 Ilveksen SM-liigajoukkueessa. Koivula pelasi ensimmäisen SM-liigaottelunsa 5. joulukuuta 2015 vieraissa Pelicansia vastaan. Hän sai ottelussa jääaikaa 9.01 minuuttia. Ottelu jäi Koivulan kauden ainoaksi SM-liigassa. Hän pelasi lähes koko kautensa Ilveksen A-nuorissa, joiden toiseksi paras maalintekijä ja kolmanneksi paras pistemies Koivula oli tehoilla 26+32=58. Hän jäi vain yhden tehopisteen päähän Kärppien Sebastian Ahon ja Antti Kalaputaan kaudella 2013–2014 tekemästä A-nuorten SM-liigan alle 18-vuotiaiden yhden kauden piste-ennätyksestä. Koivula sijoittui sarjan pistepörssissä yhdeksänneksi. Hän voitti myös Ilveksen sisäisen tehotilaston lukemalla +25.


title: Otto Koivula

text: A-nuorten SM-liigan kevään 2016 pudotuspeleissä Koivula oli joukkueen paras pistemies, maalintekijä ja syöttäjä tehoilla 5+7=12, joilla hän sijoittui pistepörssissä toiseksi edellään vain Bluesin Janne Puhakka. Koivula voitti myös Ilveksen sisäisen tehotilaston lukemalla +7. Hän ratkaisi joukkueelle A-nuorten Suomenmestaruuden tehtyään finaalisarjan toisessa ottelussa 2. huhtikuuta 2016 vieraissa Espoo Bluesia vastaan Ilveksen 1–2-voittoon päättyneen ottelun ratkaisumaalin. Koivulan osumaa pidettiin kyseenalaisena, sillä joukkuetoveri Olli Vainion laukaus ohjautui hänen päänsä kautta maaliin ja sitä näin ollen pidettiin tarkoituksellisesti puskettuna. Bluesin vaatimuksista huolimatta maalia ei tarkistettu videolta. Koivula palkittiin pudotuspelien parhaana pelaajana Ville Peltonen -palkinnolla.


title: Otto Koivula

text: Maaliskuun 2016 lopulla Koivula solmi Ilveksen kanssa kaksivuotisen SM-liigasopimuksen. New York Islanders varasi hänet neljännellä kierroksella 120. pelaajana . Koivula avasi kaudella 2015–2016 pistetilinsä SM-liigassa. Hän avasi maalitilinsä liigassa heti kahdella osumalla 30. syyskuuta 2016 vieraissa Saimaan Palloa vastaan. Koivulan ensimmäinen osuma syntyi ylivoimalla ja se hyväksyttiin videotarkastuksen jälkeen. Hänen toinen maalinsa syntyi jatkoerässä ylivoimalla ajassa 61.55. Pertti Ahokas valitsi Koivulan ottelun Alumnien tähtien kolmostähdeksi. Hänen tulokaskautensa toi kaikkiaan 50 runkosarjaottelussa tehot 10+20=30 ja kymmenessä playoff-ottelussa tehot 2+3=5. Koivula voitti koko SM-liigan tulokkaiden runkosarjan syöttöpörssin ja jakoi tulokkaiden pistepörssin voiton HPK:n Teemu Turusen kanssa. Hän oli myös Ilveksen kolmanneksi paras pistemies. Kolmannessa puolivälieräottelussa 25. maaliskuuta 2017 Koivula teki vieraspeliasussa paikallisvastustaja Tapparaa vastaan Ilveksen 0–1-voittomaalin ensimmäisessä jatkoerässä ajassa 72.51. Maali hyväksyttiin videotarkastuksen jälkeen. Ari Matilainen ja Jukka Piirinen valitsivat hänet ottelun Alumnien tähtien ykköstähdeksi. Tappara kuitenkin voitti lopulta koko ottelusarjan ja eteni välieriin otteluvoitoin 4–3. Koivula palkittiin kauden päätteeksi SM-liigan parhaana tulokkaana Jarmo Wasaman muistopalkinnolla.


title: Otto Koivula

text: Kaudella 2017–2018 Koivulalta odotettiin Ilveksessä tasonnostoa, mutta hänen otteensa kuitenkin ailahtelivat ja Koivulan teholukema -20 oli koko joukkueen heikoin. Koivula kuitenkin paransi otteitaan kevätkaudella ja teki runkosarjassa lopulta 27 tehopistettä.


title: Otto Koivula

text: Maaliskuussa 2018 Koivula teki kolmivuotisen tulokassopimuksen New York Islandersin kanssa.


title: Otto Koivula

text: Koivula pelasi alle 20-vuotiaiden MM-kilpailuissa vuosina 2017 ja 2018 sekä alle 18-vuotiaiden Ivan Hlinkan muistoturnauksessa vuonna 2015. Hänet valittiin Suomen joukkueeseen myös alle 18-vuotiaiden vuoden 2016 MM-kilpailuihin, mutta Koivulan kisapassi jätettiin kuitenkin leimaamatta Jesse Puljujärven liityttyä joukkueeseen kesken turnauksen.


title: Otto Koivula

text: Koivula edusti myös alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti pronssia.


title: Otto Koivula

text: "Future Considerations" -verkkosivuston mukaan yksi Koivulan suurimmista vahvuuksista on käsien käyttö yhdistettynä olkapäiden oikeanlaiseen hyödyntämiseen. Hän pelaa suoraviivaisesti.


title: Otto Koivula

text: "Jatkoaika.comin" Jere Korkalaisen mukaan Koivula jättää kuitenkin ajoittain kokonaisvaltaisen vastuunsa suorittamatta, mikä johtaa siihen, että ketjun muut osapuolet joutuvat paikkaamaan hänen virheitään. Urheilutoimittaja Tuomas Heikkilä on kritisoinut häntä myös ketteryyden puutteesta.


title: Luettelo Tähtien sodan näyttelijöistä

text: Tähän artikkeliin ovat lueteltuna näyttelijät, joka näyttelivät ja ääninäyttelivät hahmoja "Tähtien sota" -elokuvasarjassa. Luettelo on järjestely elokuvien ja hahmojen mukaan, ja joillakin hahmoista on ollut useampi näyttelijä.


title: Mauno Isola

text: Mauno Isola (22. syyskuuta 1889 Hausjärvi – 17. huhtikuuta 1945 Riihimäki) oli suomalainen maanviljelijä ja joululaulun Me käymme joulun viettohon sanoittaja.


title: Mauno Isola

text: Mauno Isola kirjoitti ylioppilaaksi Hämeenlinnan lyseosta vuonna 1910 ja aloitti sen jälkeen opinnot Helsingin yliopiston maatalous- ja metsätieteellisessä tiedekunnassa tähtäimessään agronomin tutkinto. Lupaavasti alkaneet opinnot keskeytyivät Maunon isän yllättävään kuolemaan vuonna 1914, jolloin pojan oli palattava kotiin ja otettava kotitilan johtaminen käsiinsä.


title: Mauno Isola

text: Mauno Isola omisti Isolan tilan Riihimäen Arolammin kylässä. Hän harrasti runojen kirjoittamista ja musiikkia ja oli jäsenenä helsinkiläisessä Laulu-Miehet mieskuorossa. Vuonna 1933 Isola näytti kirjoittamiaan jouluaiheisia runoja kuoron uudelle johtajalle maisteri Martti Turuselle. Yksi runoista oli nimeltään "Me käymme joulun viettohon" ja tämän runon Turunen sävelsi vuonna 1934.